open-index/open-wikipedia-markdown huggingface dataset:
社會營銷

**社會營銷**（）係一套喺1970年代興起嘅營銷哲學，一般俾人認為係由美國市場學家菲力·哥特勒（Phillip Kotler）喺1972年提出嘅。根據社會營銷嘅觀點，做營銷嘅人唔淨只要滿足啲客嘅慾望同埋提供高質素嘅產品，仲要有社會責任，即係要諗埋營銷所做嘅嘢會對社會嘅整體利益有乜嘢影響，要顧及員工、客、本地群體、一般大眾以至政府等嘅利益，仲要確保營銷活動唔會對自然環境造成明顯嘅破壞，後者呢點仲帶出咗綠色營銷（green marketing）嘅諗頭－指考慮埋環保因素嘅營銷，簡單例子：喺整宣傳用嘅物品嗰陣，淨係揀一啲可以攞去回收嘅材料，同時避免用塑膠等對環境有害嘅材料嚟整。

社會營銷嘅特徵有以下呢啲：
*平衡生意人本身嘅利潤同埋消費者、第啲生意人、員工同投資者嘅利益；
*要求生意人跟市場學操守辦事；
*唔准用唔公平嘅定價策略；
*綠色營銷－將營銷活動造成嘅污染保持喺可以接受嘅水平。
... 等等。

## 攷
關係營銷

**關係營銷**（；）係一套喺 1990 年代興起嘅營銷哲學，重點在於想同消費者建立長期嘅關係，想諗方法令消費者變成熟客。關係營銷嘅思想源於菲力·哥特勒（Phillip Kotler）嘅主張－哥特勒指出，「得到一個新客」要用嘅成本係「維持一個現有客人」嘅成本嘅成 5 倍咁多，所以公司需要睇重點樣維持現有嘅客人，令啲客人會買完再買；做關係營銷嘅公司希望令買開自己產品嘅消費者對自己產生信任甚至歸屬感，並且靠呢啲關係嚟吸引客人一嚟再嚟。
## 特徵
關係營銷嘅特徵有以下呢啲
*重視賣家同買家之間嘅關係，尤其係想維持呢啲關係；
*要求產品能夠滿足客人嘅慾望，而且能夠長遠噉達到呢樣目標，例如件產品要唔易爛（質素高）或者最少確保客人喺件產品爛咗嗰陣可以輕易搵到顧客服務幫手；
*喺做市場研究嗰陣考慮埋顧客終生價值（CLV）；
*喺做市場研究嗰陣問啲客嘅意見，並且喺做商業決定嗰時考慮埋呢啲意見；
*俾啲客將產品個人化，簡單例子有俾啲客揀件產品乜嘢色；
喺資訊科技普及化嘅廿一世紀，關係營銷嘅諗頭仲刺激咗營銷工作對社交媒體嘅使用－例如到咗 2020 年代，幾乎所有有返咁上下規模嘅公司都實會留意社交媒體，睇吓啲客有關佢哋產品嘅留言，甚至係用機械學習（machine learning）等嘅技術分析呢啲數據。

## 攷
黃妙英

**黃妙英**（，）係馬來西亞前女子羽毛球員，喺柔佛州新山出世。佢喺2004年入選咗馬來西亞奧林匹克委員會名人堂。

1969年喺仰光舉行嘅東南亞運動會入面，黃妙英贏咗女子單打冠軍。四年後，佢衛冕成功。1970年，佢同伍文美一齊贏咗比利時羽毛球國際賽混合雙打冠軍。喺1970年亞洲運動會入面，佢哋兩個贏咗混合雙打金牌，佢同時獲得女子單打銅牌。1971年，佢哋又一齊贏咗加拿大羽毛球公開賽混合雙打冠軍。

喺1974年嘅英聯邦運動會入面，佢同洪新霞一齊贏咗女子雙打銅牌。喺1974年亞洲運動會，佢無獎牌攞。1977年，佢喺吉隆坡舉行嘅東南亞運動會上面獲得另一個金牌。佢仲喺1978年贏咗大英國協運動會女子單打金牌。

黃妙英喺1975年同1978年兩次獲選為馬來西亞年度女運動員。

## 參考資料
張國榮影視作品一覽

呢篇寫咗香港已故男歌手同演員**[[張國榮]]**嘅影視作品。
## 電影

## 電視劇

## 廣播劇

## 影視製作
### 電影

### MV

*張國榮喺親自執導嘅MV入面，化名喺「12956」，因為佢喺1956年9月12號出世。

## 睇埋
吉隆坡中央車站

**吉隆坡中央車站**（），簡稱**KL Sentral**，係馬來西亞吉隆坡嘅重要公共交通樞紐同泛亞鐵路嘅主要站點之一，喺2001年投入營運，以取代原本嘅吉隆坡火車站，係馬來西亞客運量最大嘅鐵路車站。

車站設計師係黑川紀章，同吉隆坡國際機場一樣。車站周圍有商場、五星級酒店、巴士總站等。

## 主要建築

## 中央車站巴士總站
車站周圍道路有幾十條市區巴士路線行經並設站，可以去巴生谷大部分地點。GO吉隆坡城市巴士（GOKL）免費巴士同吉隆坡城市觀光巴士（Hop-On Hop-Off）亦經過呢度。

另外，有長途巴士去吉隆坡國際機場、雲頂高原、新加坡等地。

## 鐵路

*1 芙蓉線，通往黑風洞同普羅士邦/淡邊區間。
*2 巴生港線，通往丹絨馬林同巴生港區間。
*5 格拉那再也線，通往鵝嘜同布特拉高原區間。
*6 吉隆坡機場快線，前往吉隆坡國際機場約需28分鐘。
*7 吉隆坡機場支線，前往吉隆坡國際機場需時35分鐘，停靠3個車站。
*8 吉隆坡單軌列車，單軌列車月台喺敦善班丹路（Jalan Tun Sambathan）距離中央車站直線距離約140公尺，需經過Nu Sentral商場連接通道站外轉乘。
*9 需利用200公尺嘅地下通道前往國家博物館站外轉乘。
*10 天空花園線通往梳邦機場。
*ETS電動列車服務通往巴東勿剎同金馬士區間。

## 出面網頁
*吉隆坡中央車站官方網站
*KL CAT
* 快捷通巴士最新路綫
* MRT網上的車站資料

類:馬來西亞鐵路
馬印航空

**馬印航空公司**（，IATA代碼：**OD**；ICAO代碼：**MXD**，呼號：**MALINDO**）係馬來西亞一間航空公司，2022年7月11號改名做**馬來西亞峇迪航空**（**Batik Air Malaysia**）。公司嘅主要樞紐係吉隆坡國際機場，次要樞紐係梳邦機場，總部喺雪蘭莪八打靈再也。

## 航線
馬印航空主要營運國內同亞洲航綫。另外，亦有定期航班往返澳洲同中東。

## 機隊

馬印航空主要用波音客機做國際線。

*ATR 72-600 14架
*波音737-800 5架
*波音737-900ER 6架

## 航點
### 馬來西亞
*吉隆坡 - 吉隆坡國際機場（主要樞紐）
*吉隆坡 - 梳邦機場（次要樞紐）
*亞羅士打 - 亞羅士打國際機場
*怡保 - 怡保國際機場 （已停飛） 
*新山 - 士乃國際機場
*局茶（英語：Kerteh） - 局茶機場（英語：Kerteh Airport）
*哥打巴魯 - 伊斯梅爾-佩特拉機場
*亞庇 - 亞庇國際機場
*瓜拉登嘉樓 - 瓜拉登嘉樓國際機場
*關丹- 關丹機場
*古晉 - 古晉國際機場
*浮羅交怡 - 浮羅交怡國際機場
*馬六甲 - 馬六甲國際機場
*檳城- 檳城國際機場

### 新加坡
*新加坡 - 新加坡樟宜機場

### 印尼
*萬隆 - 萬隆國際機場
*巴厘島 - 伍拉·賴國際機場
*巴淡島 - 韓那丁國際機場
*雅加達 - 蘇加諾-哈達國際機場
*棉蘭 - 瓜拉納穆國際機場
*北乾巴魯 - 蘇丹沙里夫卡西姆二世國際機場（英文：Sultan Syarif Kasim II International Airport）

### 澳洲
*珀斯 - 珀斯機場
*布里斯班 - 布里斯班國際機場（經巴厘島）
*墨爾本 - 墨爾本機場（經巴厘島）
*阿德萊德 - 阿德萊德機場（經巴厘島）
 
### 泰國
*曼谷 - 廊曼國際機場
*甲米 - 甲米機場

### 越南
*胡志明市 - 新山一國際機場

### 中國大陸
*廣州 - 廣州白雲國際機場
*海口 - 海口美蘭國際機場
*三亞 - 三亞鳳凰國際機場
 
### 香港
*香港 - 香港國際機場

### 臺灣
*台北 - 桃園國際機場 
 
### 日本
*札幌 - 新千歲機場（經停臺北-桃園）

### 孟加拉
*吉大港 - 沙赫阿馬納國際機場
*達卡 - 沙阿賈拉勒國際機場

### 印度
阿姆利則 - 阿姆利則機場（英文：Sri Guru Ram Dass Jee International Airport）
*德里 - 英迪拉·甘地國際機場
*柯枝 - 柯枝國際機場
*孟買 - 賈特拉帕蒂·希瓦吉國際機場
*蒂魯吉拉帕利 - 蒂魯吉拉帕利國際機場
*特里凡得琅 - 特里凡得琅國際機場
*維沙卡帕特南 - 維沙卡帕特南機場（英文：Visakhapatnam Airport）

### 斯里蘭卡
科倫坡 - 班達拉奈克國際機場
 
### 尼泊爾
*加德滿都 - 特里布萬國際機場
 
### 沙地阿拉伯
*吉達 - 阿卜杜勒-阿齊茲國王國際機場

## 出面網頁

* 馬印航空公司官方網站
衝動買嘢

**衝動買嘢**（）係指一個人事前冇計劃好、出於衝動買嘢。

## 心理
*延遲折扣
*性格衝動

## 睇埋
*補償性消費
*報復性消費
*個人理財
買家決策過程

**買家決策過程**（）係指一位消費者喺決定要買嘢嗰陣嘅決策過程。

消費者心理學上嘅研究好重視思考買家決策過程嘅嘢。

## 階段

以下係一般買家決策過程嘅主要階段：

1. 需求識別：喺呢個階段，買家會意識到佢哋對某啲產品或者服務嘅需求。需求可能來自於個人需求、社交影響、廣告宣傳噉。買家開始認識到佢哋有一個問題或需要滿足特定嘅欲望。

2. 資訊搜尋：喺呢個階段，買家會開始搵相關產品或者服務嘅資訊，去滿足佢哋嘅需求。佢哋可能會進行線上搜尋、閱讀產品評論、問下親朋好友嘅建議，或者參考專家意見。資訊搜尋嘅方式因人而異，有啲人可能會花更多時間做研究，而有啲人就可能會更加依賴個人經驗同直覺。

3. 評估選擇：喺呢個階段，買家會評估佢哋搵到嘅各種選擇，並作出比較。佢哋會考慮產品嘅特性、價格、品質、品牌聲譽、評價等因素，而且進行權衡取捨。買家可能會列出優點同缺點清單，或者使用評估矩陣或模型嚟幫助佢哋做出最啱嘅選擇。

4. 購買決策：喺呢個階段，買家做出最終嘅購買決策。佢哋可能會選擇特定嘅品牌、產品型號、商家或者購買方式。購買決策可能仲會受到其他因素影響，譬如價格優惠、促銷活動、朋友家人嘅建議等。

5. 購後行為：購買決策並唔係決策過程嘅終點，買家喺購買後仲會可能進行評估同反饋。佢哋可能會對購買嘅產品或者服務進行評價，對佢嘅性能、品質、滿意度之類進行回顧。呢啲購後行為有可能影響到佢哋未來嘅購買決策。

需要注意嘅係，每個買家嘅決策過程可能因個人喜好、需求、價值觀同環境因素而唔同。有啲人可能會依賴更多嘅研究同比較，而有啲人可能會更加偏向直覺同情感因素。

## 睇埋
*心理犒賞
*衝動買嘢
*行為經濟學

## 註釋

## 攷

## 拎
*
品牌管理

**品牌管理**（）係指對企業對自己嘅牌子以及市場形勢作出分析，並且用呢啲分析嘅結果做商業決策。

## 應用
喺品牌管理入面，將消費者嘅購買行為同埋買咗嘅商品，分開咗2邊去睇 (價值切割)。其中一部分係消費者對產品本身嘅價值，另一部分係消費者心入面對於品牌嘅價值。當消費者係比較2件或以上產品時，如果覺得佢地係價值上差唔多嘅時候，品牌嘅價值就會決定咗消費者嘅購買抉擇。

* 消費者對於品牌嘅忠誠度愈高，品牌價值影響消費者抉擇嘅能力就愈大。
* 消費者對品牌聯想嘅速度，同消費者決定購買嘅速度成正比。
* 品牌知名度同顧客對於產品嘅好奇成正比。

## 發展史

; 1985-1992
: 為品牌管理嘅發展初期，最初嘅概念係廠商就係品牌嘅擁有者，而品牌本身嘅價值要由傳遞者傳達，因此討論上着重於推廣廠商嘅品牌身分，同品牌價值嘅傳遞能力。
; 1993-1999
: 品牌管理學者開始注意到，人類係有特性嘅，就算係品牌傳送出去嘅信息係一樣，但係仍然會因唔同人而產生價值上嘅差異。開始研究係乜野特性嘅人，會對乜野本質嘅品牌感興趣，有咩原因會有較高嘅影響力。
; 2000-2006
: 再對於人有着更深入嘅認識後，發現人類都係有展現「個人品牌」嘅慾望，會去諗其他點睇自己 (自身嘅認知)，咁樣產生左人類文化嘅分歧。同質嘅「個人品牌」會聚集，同周圍嘅文化產生差異。喺文化入面都會有所謂嘅領導者，領導者用自身嘅文化圈影響周圍，如果喺能提升到領導者對於品牌價值嘅認知時，即可能提升整個文化圈對於品牌價值嘅認知。

## 睇埋
*市場學
*消費者心理

## 引咗

## 連結
*
綠色營銷

**綠色營銷**（）係市場學上嘅一個諗頭－指考慮埋環保因素嘅營銷，簡單例子：喺整宣傳用嘅物品嗰陣，淨係揀一啲可以攞去回收嘅材料，同時避免用塑膠等對環境有害嘅材料嚟整。
顧客服務

**顧客服務**（）係指喺客人買一件產品打前打後或者買緊嗰陣為佢哋提供服務，例如係有個電話號碼俾客人喺件貨爛咗嗰陣打去問。顧客服務亦都可以係自助嘅，好似網上服務、官方網頁嘅網上留言。

顧客服務的概念係工商業作為競爭優勢嘅增值工具，整一個顧客服務管理嘅環境包括戰略、過程、組織、動力，同舉辦研究去發現顧客事實嘅需要。
品牌形象大使

**品牌形象大使**（**brand ambassador**）係指一間公司請返嚟、專門代表間公司嗰隻牌子嘅人，通常會係明星等受歡迎嘅人。
促銷活動

**促銷活動**（**sales promotion**）係指喺短時間內為隻商品做啲嘢，用嚟達到宣傳嘅效果。例如喺一個月內減價。
產品示範

**產品示範**（）係宣傳手法嘅一種，指喺消費者面前示範件產品點樣用，吸引消費者去買。
贈品

**贈品**（**prize**）係一件產品賣嗰陣連埋送嘅細小物品。通常係用嚟做宣傳用嘅。
宣傳商品

**宣傳商品**（**promotional merchandise**）係指為咗宣傳而出嘅細小商品，例如係有牌子形象喺上面嘅鎖匙扣。
性感廣告

**性感廣告**（**sexy advertisement**）係指用性嚟吸引消費者嘅廣告，簡單例子有搵著泳裝嘅靚女喺個廣告裏面企喺件產品隔離。喺廿一世紀初，性感廣告係一樣有爭議性嘅嘢。
水平整合

**水平整合**（**horizontal integration**）係指生產者喺供應鏈嘅其中一個部份淨係增加嗰個部份嘅產量。
垂直整合

**垂直整合**（**vertical integration**）係指生產者結合成條供應鏈，一間公司擁有嗮成條供應鏈每一橛嘅能力。
煩悶因素

**煩悶因素**（**annoyance factor**）係市場學上嘅一個概念，指用嚟量度消費者對一個廣告有幾「煩悶」嘅變數，可以用嚟估計使唔使減少啲廣告嘅數量。煩悶因素有好多方法可以估計。
數碼營銷

**數碼營銷**（）係營銷嘅一種做法，泛指用互聯網同相關嘅資訊科技嚟宣傳一件產品或者服務，仲可以包埋用呢啲技術嚟宣傳某啲諗法。數碼營銷嘅簡單例子有網絡廣告－網絡廣告即係喺啲網站嗰度落廣告，顯示自己想傳揚嘅信息，例如「我哋啲產品品質好高」噉嘅信息，而如果嗰啲網站係多消費者瀏覽嘅，噉做就可以達到「將段信息傳畀好多消費者睇」嘅效果。

數碼營銷係一門有返咁上下複雜嘅專業：好似係社交媒體、電子郵件、搜尋器同流動應用程式等嘅咁多種資訊科技，都會影響到一位消費者接觸到乜嘢資訊；因為噉，從事數碼營銷嘅人梗要對呢啲科技嘅運作有返咁上下熟，識得呢啲科技有咩地方可以攞嚟落廣告同做第啲宣傳；除此之外，數碼營銷又會涉及心理學嘅思考，要理解透過唔同管道傳嘅營銷信息會點樣影響啲客嘅情緒或者注意力，以及係呢啲心理變化會點樣影響佢哋消費嘅意慾。

## 簡史
數碼營銷嘅諗頭源自 1990 年代。自從嗰時之後，資訊科技就急速發展－社交媒體、電子郵件、搜尋器同流動應用程式等嘅技術廣泛噉俾社會大眾採用，因而亦令到營銷學愈嚟愈睇重數碼營銷。到咗 2010 年代，營銷界經已有埋專門嘅期刊，用嚟做有關數碼營銷嘅討論。

## 定位

## 睇埋
*資訊系統
*電腦科學
*虛擬廣告
*平台經濟
*注意力經濟

## 文獻
*Ryan, Damian; Jones, Calvin (2009), *Understanding digital marketing: marketing strategies for engaging the digital generation*, Kogan Page, ISBN 978-0749453893
*Carter, Ben; Brooks, Gregory; Catalano, Frank; Smith, Bud (2007), *Digital Marketing for Dummies*, John Wiley & Sons, ISBN 9780470057933

## 引咗
社交媒體營銷

**社交媒體營銷**（**social media marketing**）係市場學上嘅一個概念，指透過社交媒體做營銷。
流動營銷

**流動營銷**（）係市場學上嘅一個概念，指諗方法透過智能電話同平板電腦等嘅流動裝置做營銷，簡單例子有諗點樣喺呢啲平台上面落廣告。

## 睇埋
*流動應用程式
秋去秋來

《**秋去秋來**》（）係香港女歌手葉蒨文嘅第八張粵語專輯，發行日期係1990年12月5號。

## 曲目

## 唱片版本
*盒帶版
*CD版

## 獎
*1991年十大中文金曲頒獎音樂會－十大中文金曲獎《秋去秋來》
*1990年度勁歌金曲第四季季選－得獎歌曲《秋去秋來》

## 出面網頁
*葉蒨文 - 秋去秋來 - KKBOX
忠誠度營銷

**忠誠度營銷**（**loyalty marketing**）係市場學上嘅一個概念，指嘗試令消費者有誘因持續噉買一件產品，簡單嘅例子有俾熟客有優惠。
直接營銷

**直接營銷**（**direct marketing**）係市場學上嘅一個概念，指向消費者傳遞直接信息，話俾佢哋知件產品嘅嘢，包括咗傳一啲講件產品嘅嘢嘅信或者電郵俾消費者。
珍重

《**珍重**》（）係香港女歌手葉蒨文嘅第七張粵語專輯，發行日期係1990年4月24號。

## 曲目

## 獎項
*1990年度無綫電視十大勁歌金曲頒獎典禮－最受歡迎女歌星
*1990年度無綫電視十大勁歌金曲頒獎典禮－金曲金獎《焚心以火》
*1990年度無綫電視十大勁歌金曲頒獎典禮－十大金曲獎《焚心以火》
*1990年度無綫電視十大勁歌金曲頒獎典禮－最佳作曲獎－《焚心以火》（顧嘉煇、黃霑）
*1990年度無綫電視十大勁歌金曲頒獎典禮－最佳編曲獎－《焚心以火》（顧嘉煇）
*1990年度無綫電視十大勁歌金曲頒獎典禮－最佳歌曲監製獎－《焚心以火》（黃霑）
*1990年度無綫電視勁歌金曲第二季季選－得獎歌曲《珍重》
*1990年度無綫電視勁歌金曲第二季季選－得獎歌曲《焚心以火》
*1990年度無綫電視勁歌金曲第三季季選－得獎歌曲《諾言》
*1990年度叱咤樂壇流行榜頒獎典禮－叱咤樂壇女歌手銀獎
*1990年度叱咤樂壇流行榜頒獎典禮－叱咤樂壇大碟IFPI大獎《珍重》（監製：鍾定一、葉蒨文、黃柏高、黃霑）
*1990年度十大中文金曲頒獎音樂會－十大中文金曲獎《焚心以火》

## 唱片版本
*盒帶版
*CD版

## 攷
市場效力

**市場效力**（）係指用嚟量度營銷策略有幾能夠達到銷售目標嘅指標。

## 睇埋
*市場研究
銷售時點

**銷售時點**（**point of sale**，**POS**）係指一單零沽完全嘅時間或者地點，係買家俾錢嘅時間點。
針對香港泛民主派嘅流料

**喺[[香港]]，[[泛民主派]]周不時會成為[[假新聞|流料]]嘅攻擊對象**，有啲流料來源甚至涉及一啲香港政府官員或者親中陣營嘅立法會議員。亦有一啲親中陣營嘅人，就算喺啲流料被釐清否定之後，仍然繼續攞嚟攻擊泛民主派。有香港嘅傳媒人同海外嘅研究都指出，呢啲針對泛民主派人士同行動嘅流料謠言，好有可能係背後有人操控。

## 事例

### 陳方安生獲十成按揭謠言

2007年8月8號，民建聯港島區立法會議員馬力死咗，佢嘅議席空缺，需要進行補選。陳方安生喺勝出泛民主派初選後出戰呢次選舉。因為陳太出選，謠言再度被廣泛流傳，被一啲親中陣營政治人同媒體用來喺選舉論壇等場合質疑佢。

### 2011年公民黨支持外傭居港權謠言

喺2011年，有唔同媒體報導，話公民黨透過法律訴訟，爭取同支持香港外籍家庭傭工住滿7年後獲得居港權，成為香港永久性居民嘅謠言。縱然公民黨已經否認並提出有關黨員只係依照《大律師行為守則》行事，但由於事件臨近2011年香港區議會選舉，謠言仍然被一啲唔支持公民黨嘅人，或者一啲親中陣營嘅炒作。

### 雨傘革命期間嘅謠言
* Facebook上曾經有一個名為Marc Tan嘅網民留言，聲稱一位朋友嘅大肚老婆，因為佔中令交通擠塞，遲咗去到律敦治醫院分娩，令女嬰嚴重腦缺氧、大量腦細胞死亡。但係文章一出之後，就有網民釐清，律敦治醫院無設有產房，直指呢啲係五毛作故仔，醫院管理局新聞組亦同律敦治醫院核實，稱佔領行動發生之後，並無接受呢個個案。
* 有一個自稱叫做「容姐」嘅人，打咗上去香港電台phone-in節目《有李同行》，話因為佔中令佢喺隧道內「塞咗四個鐘」，結果未能同家人到港島見癌症病重媳婦最後一面，但事後有唔少網民話，當日紅隧交通非常疏落。時事評論員范中流亦指，如果塞車四個鐘，必定係大新聞，但各大傳媒未見報道。資深傳媒人區家麟撰文回應事件嘅時候，形容事件令人心寒，又話呢啲謠言散播係有組織同計劃。

### 2015年無綫新聞謊稱民主、公民黨反對大嶼山新路
喺2015年10月，汲水門大橋因為有船撞橋而封閉，搞到大嶼山有兩個鐘變咗孤島，無綫新聞之後報導重提2002年連接大嶼山同元朗嘅十號幹線方案，錯誤報導民主黨同公民黨反對方案。但當時公民黨未成立，民主黨議員投票贊成，反而係民建聯同自由黨聯手否決。通訊局裁定投訴成立，向無綫同無綫網絡電視出警告。不過，無綫新聞只係低調更正報道，無正式更正聲明或者道歉。

### 黃之鋒以二千萬買樓假新聞
喺2019年10月，網上流傳一單假新聞話黃之鋒，以二千萬購入南區豪宅貝沙灣分層戶，當中指明係貝沙灣南灣六座中高層B室單位，買賣由美聯物業促成。黃之鋒否認事件，美聯物業之後回應話佢哋無幫黃之鋒做過任何買賣，《星島日報》記者去土地註冊處做查冊亦未見嗰個單位易手。

不過，有啲激進建制派嘅人，仍然攞呢單新聞嚟做文章。例如喺2020年香港立法會選舉民主派初選嘅投票日，黃之鋒喺太古康怡廣場外為袁嘉蔚拉票嘅時候，石房有忽然現身騷擾佢哋嘅拉票活動，用電話拍攝佢哋，又指罵黃之鋒係「漢奸走狗」，用呢單新聞老屈佢。擾攘約10分鐘後，在場好多人指罵石房有，結果石房有自行離開現場。

### 羅范椒芬散播假新聞聲稱有少女向激進派示威者提供性服務
2019年9月9號逃犯條例修訂草案風波期間，行政會議成員羅范椒芬喺接受香港電台英文台節目《Backchat》嘅時候，宣稱有年輕少女為一啲激進示威者提供免費性愛服務，又宣稱已經證實咗件事，聲稱對於呢啲少女被誤導而提供免費性服務感到悲哀。

羅范椒芬嘅說法令公眾嘩然，泛民主派有唔少人，例如當時出席同一節目嘅吳文遠，仲有黃碧雲同埋陳淑莊都批評佢放流料引起公眾恐慌，行為唔能夠接受，有傳媒亦做咗事實核查，否咗佢嘅說法。

### 中國「中央政法委」散播民主派聘請職業示威者假新聞
喺逃犯條例修訂草案風波期間，中國「中央政法委」微信官方帳號曾經發布新聞，指控運動背後係有人聘請示威者，甚至講到如果殺警，最高會有2000萬。但台灣事實查核中心就查證新聞入面提及Telegram頻道嘅「死士招募組」，發現根本無提及酬勞、撫恤金等訊息。查證又發現佢哋攞咗路透社嘅照片看圖作文，同埋老作涉及壹傳媒嘅重要股票交易公告，確認呢段係假新聞。

### 2019年香港區議會選舉攻擊泛民主派當選人嘅留言
喺選舉結果公佈後，有多名泛民主派當選人疑似被微博等一啲社交網站傳聞有不良行為或者生理缺陷。其中喺深水埗南昌北選區擊敗民建聯鄭泳舜嘅公民黨男性當選人劉家衡，就被指係「著名援交女」、「AV天使」；喺油尖旺佐敦南選區擊敗民建聯葉傲冬嘅陳梓維被傳為係庇護工場嘅弱智人士，「自理能力差少少」；而出戰北區清河選區嘅註冊社工袁浩倫就被指啱啱喺戒毒中心完成療程出嚟。其後求驗傳媒批評，呢啲改圖係不實指控，被抹黑嘅劉家衡握就回應話無諗過有一日連自己嘅性別都需要澄清。

## 假新聞攻擊背後嘅操作

* 美國獨立社交平台研究公司Graphika喺2021年2月發表報告，指出有數以百萬計嘅虛假社交平台帳戶有組織同有系統咁幫中共唱好，攻擊香港泛民主派人士同香港修例風波，又點名提到，包括港人講地在內嘅多名親中陣營人士同網媒，仲有新民黨成員陳志豪、中國外交部發言人趙立堅、多位中國駐外大使等，有份參與散播垃圾流料（spamouflage）。報告又話，有關活動有幕後組織同資金支持。
* 資深傳媒人區家麟喺分析一啲同佔中有關嘅流言個陣，形容呢啲謠言嘅散播有組織有計劃，識得講故仔，有畫面感有細節，仿真度極高，渠道亦揀得好。

## 參考


類:香港傳媒爭議
耿爽

**耿爽**（），係中國男外交官，曾經做過中華人民共和國外交部新聞司副司長、發言人，依家係中國常駐聯合國代表團副代表。
香港暴雨警告信號

**香港暴雨警告信號**係香港出現暴雨或預測就嚟有暴雨嗰陣，由香港天文台發出嘅警告信號。呢個警告系統獨立於其他氣象警告，例如熱帶氣旋警告信號或強烈季候風信號、雷暴警告、山泥傾瀉警告同新界北部水浸特別報告，呢啲警告可同時生效，但由於惡劣天氣下唔會出現結霜，所以呢個警告唔會同霜凍警告同時生效。暴雨警告信號將透過香港各電台同電視台廣播，其中電視螢光幕會喺節目播出期間出現顏色雨雲標誌。發出暴雨警告信號目的係及早提醒市民香港就嚟落大雨，可能造成嚴重混亂，並確保各緊急服務機構同部門都已經準備好，隨時處理因暴雨可能造成嘅緊急事故。

## 各類暴雨警告定義同應變措施

## 發出紀錄
由暴雨警告信號系統喺1992年設立以嚟，香港每年都會發出暴雨警告信號，黃色同紅色暴雨警告信號每年都有發出，但黑色暴雨警告信號就得某啲年份發出，以下係每年發出暴雨警告信號嘅次數（資料來源：香港天文台）：

另外，根據香港法例第62章《司法程序（烈風警告期間聆訊延期）條例》第5(1)(a)(i)條，依家只有黑色暴雨警告信號（1997年同之前亦包括紅色暴雨警告信號）喺香港法律入面會被叫做「暴雨警告」；而天文台喺取消黑色暴雨警告信號後，天文台台長要根據該條例第5(2)條，盡快喺憲報公告宣布嗰次「暴雨警告」嘅開始同終止日期同時間。

## 暴雨警告紀錄之最
以下紀錄由1998年開始計。
### 生效時間最長同最短嘅暴雨警告
#### 黃色暴雨警告信號

而喺1999年8月25日05:45至16:00發出的黃雨警告，是取代較高信號的黃雨警告中最長，達**10個鐘15分鐘**。

#### 紅色暴雨警告信號

而在2008年6月7號11:00至11:30發出嘅紅雨警告，係取代黑雨警告嘅紅雨警告入面最短，維持**半個鐘**。

#### 黑色暴雨警告信號

#### 總生效時數
呢個紀錄由發出信號至取消所有信號當做一次，發出更高信號或改發較低信號唔會分開計。

### 1個鐘內發出所有暴雨警告信號紀錄

### 最早發出全年首個暴雨警告

### 最遲發出全年最後一個暴雨警告

## 註

## 連出去
*暴雨警告系統 - 香港天文台
*香港天文台警告及信號資料庫 - 暴雨警告信號
*香港天文台－暴雨警告信號狀況
*局部地區大雨報告 - 香港天文台
*
*氣象冷知識
**
**
**
**
**
**
**
**
**
*天文台網誌
**假期．黑色暴雨，林超英，23-6-2008
**暴雨的隨機性，陳世倜，9-7-2012
**30 – 50 – 70，「黑」到幾時?，徐傑志，24-5-2013
**暴雨是怎樣形成的？，江如秋，21-4-2015
**「黐身」的暴雨，李立信，31-7-2016
**談談暴雨警告（第一部分）: 緣起，李立信、周萬聰，3-4-2018
**談談暴雨警告（第二部分）：疑難解答，李立信、周萬聰，10-4-2018
*香港天文台教育資源：暴雨警告信號的有趣小統計，李健威，2011-6

*躬行學社：以數據闡述香港暴雨警告系統現狀，18-9-2016
澳門72號巴士

**澳門72號巴士**係一條由澳門公共汽車有限公司做緊，澳門大學往返湖畔大廈嘅循環巴士路線。

## 背景
### 37U巴士
* 2013年8月26號，呢條線開通，由澳門新福利公共汽車有限公司去做，服務時間由朝早六點半到半夜十二點十五分，班距十到十五分鐘。
* 2014年6月25號，呢條線起始站由「澳大/研究生宿舍」站搬左去「澳大橫琴總站」，並增加停靠「澳大／行政樓」站、「大學北」站、「大學大馬路」站、「大學南」站、「澳大／大學會堂」站同埋「澳大／綜合體育館」站。

### 72號巴士
*2016年1月16號，**37U**改編號為**72**，並調整服務時間為朝早六點到半夜十二點十五分，班距八到十五分鐘。
*2016年9月24號：
** 停靠「聖公會中學」站後，新增停靠新設的「日昇樓」站。
** 因「泉澧花園」站同埋「氹仔大中華廣場」站嘅停靠路線作重新編配，唔停「氹仔大中華廣場」站，改停「泉澧花園」站。
*2017年6月1號，呢條線實施暑假班距，介乎8-18分鐘，8月14號起恢復而家嘅班距（8-15分鐘）。
*2018年6月23號起，呢條線擴大服務範圍，新增行經花城公園、澳門運動場，唔再經嘉樂庇馬路。
*2018年7月15號，呢條線取消停靠「奧林匹克游泳館圓形地」站。
*2018年7月21號，呢條線新增停靠「運動場／賽馬會」站（原名：運動場道）。
*2019年5月18號，為配合建設發展辦公室重整，「奥林匹克游泳館」巴士站取消。
*2019年7月27號起，多個巴士站開始改名：
**「路氹城圓形地」站改名為「路氹西／銀河」站。
**「新城大馬路／金光會展」站改名為「路氹西／金光會展」站。
**「運動場圓形地」站改名為「運動場／體育中心」站。
*2019年11月23號，恢復停靠「運動場／賽馬會」站。
*2020年1月27號，配合武漢肺炎澳門疫情防控工作，交通事務局應澳門大學要求，同時考慮到開學日期延後同埋校內設施暫停開放，以及同兩間巴士公司協調後，由1月29日（周三）頭班車起，往返澳大校園嘅72巴士路線，係非繁忙時間朝早十點到晏晝五點，調整班距到三十分鐘，晚黑九點到尾班車，則調整班距到60分鐘，其餘時段班距唔變。
*2020年2月5號，呢條線改為朝早八點到朝早十一點及晏晝五點到晚黑八點駛入澳門大學校區，班距半個鐘頭一班，其餘時間以「澳大河隧/高爾夫俱樂部」（終點站）及「澳大河隧/西堤馬路」（起點站）做上落客，班距半個鐘到一個鐘，並提早尾班車至晚黑十點半發車。
*2020年2月10號起，呢條線轉用中巴行走。
*2020年2月17號，呢條線恢復全日進入澳門大學校區。頭班車朝早十一時、晏就五點到晚黑九點，班距半個鐘；朝早十一點到晏就五點、晚黑九點到尾班車，班距一個鐘，並恢復使用大巴行走。
*2020年3月2號，呢條線上下午繁忙時間（頭班車至朝早十一點、晏晝五點到晚黑九點）恢復正常班距；離峰時段（朝早十一點到晏晝五點、晚黑九點到尾班車）班距半個鐘。
*2021年1月1號起，為配合新巴士合同實施，呢條線更新目的地資訊，由「氹仔」改名為「湖畔大廈」。

## 電牌
2015年3月14號前，去澳門大學方向中文頭牌顯示為：**澳大橫琴**。

2015年3月14號後，去澳門大學方向中文頭牌易名為：**澳門大學**。

2021年1月1號前，去湖畔大廈方向中文頭牌顯示為：**氹仔**。

2021年1月1號後，去湖畔大廈方向中文頭牌易名為：**湖畔大廈**。

## 使用車輛
蘇州金龍KLQ6108GQE5  蘇州金龍KLQ6109GQHEV5

### 車費
*全程車費：澳門幣六蚊。
*用澳門通全民卡，只係扣三蚊，其餘由政府畀。
*用澳門通學生卡，只係扣一個半，其餘由政府畀。
*用澳門通長者卡，免費乘搭，其餘由政府畀。
*用澳門通殘疾卡，免費乘搭，其餘由政府畀。

### 服務

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門新福利公共汽車有限公司
澳門73號巴士

**澳門73號巴士**係一條由澳巴做緊，澳門大學往返黑沙環衛生中心嘅循環巴士路線。

## 背景
### MT3U巴士
* 2013年10月26號，呢條線開通，由澳巴做，服務時間由朝早六點半到午夜十二點零六分，班次間隔十二到二十分鐘。
* 2014年6月25號開始，呢條線調整起始站由大學南站搬到去澳大橫琴總站，並增加停靠「澳大／行政樓」、「大學北」、「大學大馬路」、「澳大／研究生宿舍」、「澳大／大學會堂」同埋「澳大／綜合體育館」站。

### 73號巴士
*2015年10月6號開始，呢條線嘅編號由**MT3U**改為**73**，調整繁忙時間班次間隔八到十分鐘，普通時間班次間隔十二分鐘。
*2016年8月20號開始，去黑沙環方向新增停靠「西灣大橋／海洋大馬路」站；去澳門大學方向新增停靠「海洋花園／玫瑰苑」站。
*2017年6月1號開始，呢條線部分班次改用天然氣巴士行。由於有關車輛嘅重量超出嘉樂庇大橋上限，呢條線改行西灣大橋：去澳門大學方向新增停靠「旅遊塔／行車隧道」站；去黑沙環方向新增停靠「澳門旅遊塔」站；唔再停靠「西灣大橋／海洋大馬路」及「海洋花園／玫瑰苑」站。同日起實施暑假班距，下調班次到每八到十八分鐘開出一班，8月14號起恢復八到十五分鐘一班。
*2018年2月3號起，呢條線往去黑沙環方向新增停靠「蓮花海濱大馬路／百老匯」及「皇庭海景酒店」站；去澳門大學方向新增停靠「蓮花海濱大馬路／銀河-1」同埋「蓮花海濱大馬路／銀河-2」站。
*2018年4月9號，呢條線開辦分流路線**73X循環線**往返澳門大學至氹仔賽馬會疏導下晝尖峰時間離開澳大嘅人流，但因客流偏低而且實施新巴士收費措施下被定義為快速巴士路線，73X巴士喺同年6月1號澳大學期完結後開始停駛，同年8月20號澳大新學期開始前宣佈正式取消。
*2018年8月22號起，因兩巴合併透過調配車輛調整呢條線嘅部份行程，恢復行駛嘉樂庇大橋，唔再去澳門旅遊塔行經西灣大橋。去澳門大學方向恢復停靠「海洋花園／玫瑰苑」站；去黑沙環方向新增停靠「西灣大橋／海洋大馬路」站，唔再停靠「澳門旅遊塔」同埋「旅遊塔／行車隧道」站。並喺普通時間同同埋例假日時段調整班距十二到十五分鐘。
*2018年12月13號朝早十點開始到2019年2月5號，因為唔准車輛由馬場東大馬路左轉入勞動節大馬路，呢條線改道行駛，臨時唔停「勞動節大馬路」站，改為臨時停「東北大馬路/海濱」站，去到工程結束。
*2019年2月4號，新增停靠「東亞運馬路／羅斯福」巴士站。
*呢條線係澳巴首條，由旅遊塔車埸同埋北安車廠共同派車嘅路線。
*2020年1月27號，配合武漢肺炎疫情防控工作，交通事務局應澳門大學要求，同時考慮到開學日期延後同埋校內設施暫停開放，以及同兩間巴士公司協調後，由1月29號（禮拜三）首班車起，往返澳大校園嘅73號巴士喺普通時間朝早十點到晏晝五點，調整至班距30分鐘，晚黑九點到尾班車就調整班距到一個鐘，其餘時段班距唔變。
*2020年2月5號，呢條線改係朝早八點到十一點、晏晝五點到晚黑八點駛入澳門大學校區，班距半個鐘，其餘時間以「澳大河隧/高爾夫俱樂部」（落車站）及「澳大河隧/西堤馬路」（上車站）為尾站，班距改為半個鐘到一個鐘，尾班車提早係晚黑十點半發車，直至另行通知。
*2020年2月17號，呢條線恢復全日進入澳門大學校區，頭班車到朝早十一點、晏晝五點至晚黑九點，班距半個鐘一班；朝早十一點到晏晝五點、晚黑九點到尾班車，班距一個鐘。
*2020年3月2號，呢條線上下晝尖峰時段（頭班車到朝早十一點、晏晝五點至晚黑九點）恢復正常班距；離峰時段（朝早十一點到晏晝五點、晚黑九點到尾班車）班距30分鐘。
*2020年10月至12月期間，受亞馬喇前地巴士站改造工程影響，除大賽車日子（11月20至22號）外，呢條線去澳門大學方向臨時停靠「葡京酒店」巴士站。

### 73號巴士、73S巴士
*2020年11月24號，交通事務局同澳門大學學生會會面，並表示著手研究開設73號巴士嘅特班車。
*2020年11月27號，73嘅特班車巴士正式喺繁忙時段開設，命名為73S巴士。
*2020年12月19號至2021年1月3號，因應澳門大學連續假期，73S巴士停駛。
*2021年1月1號起，為配合新巴士合同實施，73號同73S巴士更新目的地資訊，由「黑沙環」更名為「黑沙環衛生中心」。
*2021年1月4號起，73S特班車恢復服務，增加禮拜六同公眾假期服務，改為禮拜日同強制性假日唔開，服務時間改為朝早七點到十點、晏晝三點到晚黑八點。

## 資料
### 車費
*全程車費：澳門幣六蚊。
*用澳門通全民卡，只係扣三蚊，其餘由政府畀。
*用澳門通學生卡，只係扣一個半，其餘由政府畀。
*用澳門通長者卡，免費乘搭，其餘由政府畀。
*用澳門通殘疾卡，免費乘搭，其餘由政府畀。

### 服務

### 停站

## 呢條線嘅特別線

**澳門73S巴士**係一條由澳巴做緊，由澳門大學來回黑沙環衛生中心嘅循環巴士線，係73路線嘅**特班車**。只係禮拜一到六運作服務，禮拜日同強制性假日唔開。

#### 車費
*全程車費：澳門幣六蚊。
*用澳門通全民卡，只係扣三蚊，其餘由政府畀。
*用澳門通學生卡，只係扣一個半，其餘由政府畀。
*用澳門通長者卡，免費乘搭，其餘由政府畀。
*用澳門通殘疾卡，免費乘搭，其餘由政府畀。

##### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門公共汽車有限公司
雷暴警告 (香港)

**雷暴警告**（）係由香港天文台發出嘅警告信號，目的係提醒市民雷暴有可能喺短時間內（一個鐘到幾個鐘內）影響香港境內任何地方。警告發出後，警告信息會透過電台同電視台向市民廣播，亦會喺天文台嘅網頁同「打電話問天氣」系統（1878200）上發佈。雷暴警告系統獨立於其他氣象警告，例如熱帶氣旋警告信號或強烈季候風信號、暴雨警告信號、山泥傾瀉警告、新界北部水浸特別報告、火災危險警告、酷熱天氣警告或寒冷天氣警告，呢啲警告可以同時生效。

雷暴警告係比較特別，係香港天文台每項警告信號入面唯一一個設有有效時間嘅警告信號。如果雷暴有可能持續一段較長時間或影響境內其他地區，天文台會延長雷暴警告；如果雷暴喺雷暴警告有效時間內移離香港並消散，天文台亦會考慮喺有效時間結束前，提早取消雷暴警告。

## 陣風預報或報告
當天文台預測香港廣泛或只涉及某一地區嘅陣風會超過每小時70公里嘅時候，會係雷暴警告嘅天氣稿上加插一啲字句，講明嗰一個地區將受影響。

因為新聞經常忽略唔報，所以天文台喺2011年起在天文台網頁主頁中顯示「陣風預報」或「陣風報告」，並喺2013年被「特別天氣提示」取代，而天文台官方新浪微博及Twitter仍會顯示為「陣風預報」或者「陣風報告」。

天文台於2020年雨季起加強向公眾發放雷暴資訊，並會按情況在雷暴警告及預測中加入「強烈狂風雷暴」、「猛烈陣風」等信息，提醒公眾留意強雷暴可引發具重大影響的天氣情況。

## 雷暴警告頻率同生效日數

註：以上資料截至2025年1月1日

## 紀錄之最
以下紀錄截至2020年12月。
*最早全年首次發出：**1995年1月3號12:30至14:30**，維持2個鐘。
*最遲全年首次發出：**1970年5月2號20:00至3號08:00**，維持半日。
*最早全年最後發出：**1968年7月4號13:00至5號01:00**，維持半日。
*最遲全年最後發出：**2002年12月20號13:55至15:55**，維持2個鐘。
*生效時間最長：1975年5月14號14:30至18號07:00，維持**88個鐘半**（3日16個半鐘）。
*生效時間最短：2004年7月1號14:06至14:35，維持**29分鐘**。
*同一日內發出最多次數：2013年7月25號，有成**6次**。
*發出最多次數嘅年份：2024年，有成**189次**，同時亦係一年之內發出最多次數嘅單一天氣警告。
*發出最少次數嘅年份：1971年，只有**10次**。
*雷暴警告生效日數最多嘅年份：2024年，有成**125日**。
*雷暴警告生效日數最少嘅年份：1971年，只有**16日**。
*最多雷暴日數嘅年份：2014年同2019年，各有**59日**。
*最少雷暴日數嘅年份：1948年、1962至1963年及1967年，各只有**20日**。
*最多閃電日數嘅年份：2014年，有成**72日**，打破1950年有成71日嘅舊紀錄。
*最少閃電日數嘅年份：1963年，只有**30日**。而雷暴警告設立後就係1991年，只有**33日**。
*最多落雹報告日數嘅年份：1983年，共有**7日**。
*最多水龍捲報告日數嘅年份：2003年、2005年同2018年，各有**4日**。
*最多龍捲風報告日數嘅年份：1986年同2004年，各有**2日**。

另外1999年10月16號，雷暴警告同過黃色火災危險警告同黃色暴雨警告信號同時生效。

## 參考

## 連出去
*雷暴警告 - 香港天文台 
*香港天文台警告及信號資料庫 - 雷暴警告  
*香港天文台－雷暴警告狀況 
*自1947年香港的雷暴日數 
*
*氣象冷知識
**
**
**
**
**
**
**
**
**
*天文台網誌
**天氣災害（二） ，李本瀅，13-07-2009
**怪風?，李本瀅，11-06-2009
**如何點算閃電?，李本瀅、馬偉民，24-09-2010
**航機為何要轉飛?，李本瀅、謝淑媚，31-12-2010
**雷暴及狂風，龔穎恒、李國麟，21-04-2011
**雷暴警告你要知，江如秋，03-09-2014
山泥傾瀉警告

**山泥傾瀉警告**（）係香港天文台嘅其中一個警告信號，喺1983年設立。

香港天文台會參照土木工程拓展署嘅意見，當土木工程拓展署同香港天文台認為持續大雨好有可能引起山泥傾瀉嗰陣，天文台就會發出山泥傾瀉警告。呢個警告主要針對數目較多而影響廣泛個山泥傾瀉情況。山泥傾瀉警告系統獨立於其他氣象警告，例如強烈季候風信號或熱帶氣旋警告信號、暴雨警告信號、雷暴警告及新界北部水浸特別報告，呢啲警告可以同時生效，但由於惡劣天氣下唔會出現結霜，所以呢個警告唔會同霜凍警告同時生效。雖然係一個獨立氣象警告，但建基於香港喺整理斜坡嘅技術已令香港嘅山泥傾瀉出現減少，一般只可能出現喺暴雨警告信號或較高嘅熱帶氣旋警告生效嗰陣，或當香港大部份地區24個鐘累積雨量有175毫米，並會帶嚟山泥傾瀉嘅危險，先會因應情況同土木工程拓展署商議後發出。

天文台表示，山泥傾瀉警告主要喺4月到10月呢段降雨量大嘅時期發出，並提醒市民特別留言掛有山泥傾瀉警告牌嘅地方發生山泥傾瀉嘅機會比較高。雖然地震亦會引發山泥傾瀉，但係天文台特別強調大雨或持續降雨係山泥傾瀉嘅主要成因，而由於香港並唔係喺地震帶，發生強烈地震嘅機會極細，所以地震引致嘅山泥傾瀉並冇喺簡介度講明。

## 發出記錄
下面只列出2001年至2024年發出嘅記錄，其餘時間可以喺香港天文台網頁查閱。

## 山泥傾瀉警告頻率同生效日數

## 記錄之最
以下紀錄截至2020年。
*生效時間最長：1994年7月22號03:00至7月26號10:00，夾埋**103個鐘（4日7個鐘）**。
*生效時間最短：1987年5月22號14:20至16:30，合共**2個鐘10分鐘**。
*最早全年首次發出：**2014年3月30號23:50至3月31號05:00**，合共5個鐘10分鐘。
*最遲全年首次發出：**1991年10月15號21:45至10月16號08:05**，合共10個鐘20分鐘。
*最早全年最後發出：**2003年5月5號07:30至5月6號07:00**，合共23個半鐘。
*最遲全年最後發出：**1993年11月5號05:50至14:05**，合共8個鐘15分鐘。唯一一次要喺11月發出呢個警告。
*發出最多次數嘅年份：**1997年**及**2001年**，各有**8次**。
*發出最少次數嘅年份：**2011年**，**冇出過**。
*生效日數最多嘅年份：**1995年**，有成**17日**。
*最高山泥傾瀉指數：**126**，喺2008年6月7號暴雨錄到。

## 參考

## 連出去
*香港斜坡安全 - 土木工程拓展署、土力工程處 
*山泥傾瀉警告 - 香港天文台
*香港天文台警告及信號資料庫 - 山泥傾瀉警告 
*香港天文台－山泥傾瀉警告狀況 
*
*
*
*香港地下天文台氣象‧人‧語：「百年一遇」與降雨 ，09-04-2014
酷熱天氣警告

**酷熱天氣警告**（；又叫**酷警**）係香港天氣酷熱或預料酷熱嗰陣（最高氣溫有33℃或以上），由香港天文台發出嘅警告信號。酷熱天氣警告系統獨立於其他氣象警告，例如火災危險警告、一號或三號熱帶氣旋警告信號、黃色暴雨警告信號、雷暴警告、強烈季候風信號，呢啲警告可同時生效，但唔會同佢相反嘅警告——寒冷天氣警告，同埋霜凍警告同時生效。同八號或以上熱帶氣旋警告信號、山泥傾瀉警告、新界北部水浸特別報告，又或者紅色、黑色暴雨警告信號同時生效嘅機會好細（但都有可能），因為天氣惡劣嗰陣，溫度好難上升到酷熱程度。酷熱天氣警告喺1999年12月制定，2000年5月29號首次生效。

發出酷熱天氣警告目的係及早提醒市民香港將會受到酷熱天氣影響，呼籲市民提高警惕，預防因酷熱而出現中暑、熱衰竭同曬傷。酷熱天氣警告發出後，信息會透過香港嘅電台、電視台同天文台網頁向市民廣播。若有需要，天文台仲會搞新聞發佈會，提醒市民做適當措施。若天氣持續酷熱，天文台會喺警告生效期間，繼續發出特別報告提醒市民應注意嘅事項。

2014年5月尾起，當氣溫未有33℃，未達到發出酷熱天氣警告嘅標準，但天氣好炎熱或悶熱（天氣炎熱、非常潮濕、風勢微弱），有可能導致中暑或熱衰竭時，天文台就會喺網站發出「特別天氣提示」，提醒市民採取同應對酷熱天氣相同嘅預防措施。

2023年新增「極端酷熱天氣特別提示」，當錄得35度或以上高溫，會向市民發出提示警號。

## 酷熱天氣警告頻率同生效日數

註：以上資料截至2022年10月4號。

## 酷熱天氣警告之最

* 生效時間最長：2020年7月11號06:45至7月30號17:45，持續**467個鐘（19日11個鐘）**。
* 生效時間最短：2009年7月26號12:45至14:30，持續**1個鐘45分鐘**。
* 最多日數發出警告嘅年份：**2021年**，有成**82日**，打破2020年共有67日嘅舊紀錄。
* 最多次數發出警告嘅年份：**2021年**，有成**32次**，打破2014年共有31次嘅舊紀錄。。
* 最少日數同次數發出警告嘅年份：**2006年**，只有**7日**同**3次**
* 最早全年首次發出警告：**2025年4月15號13:45至現在**，仍然生效，亦是首次寒冷天氣警告及酷熱天氣警告在同月發出
* 最遲全年首次發出警告：**2009年7月9號15:20至7月10號23:45**，持續32個鐘25分鐘（1日8個鐘25分鐘）。
* 最早全年最後發出警告：**2006年7月24號06:00至7月25號19:30**，持續37個半鐘（1日13個半鐘），亦係唯一一年冇喺8月發出呢個警告。
* 最遲全年最後發出警告：**2017年10月12號13:35至18:00**，持續4個鐘25分鐘。
* 最早全年首次錄得酷熱天氣：**1956年4月27號**，錄得**33.4℃**，亦係唯一一年喺4月出現酷熱天氣。而酷熱天氣警告設立後就係**2018年5月3號**，錄得**33.5℃**。
* 最遲全年首次錄得酷熱天氣：**1897年9月29號**，錄得**33.2℃**。而酷熱天氣警告設立後就係**2008年7月21號**，錄得**33.2℃**。
* 最早全年最後錄得酷熱天氣：**1898年5月30號**，錄得**33.1℃**。而酷熱天氣警告設立後就係**2006年7月25號**，錄得**33.9℃**。
* 最遲全年最後錄得酷熱天氣：**1939年10月16號**，錄得**33.2℃**。而酷熱天氣警告設立後就係**2017年10月3號**，錄得**33.5℃**。
* 最早全年首次錄得熱夜：**2012年5月3號**，錄得**28.0℃**。
* 最遲全年首次錄得熱夜：**1924年9月7號**，錄得**28.4℃**。而酷熱天氣警告設立後就係**2008年7月20號**，錄得**28.4℃**。
* 最早全年最後錄得熱夜：**1897年6月4號**，錄得**28.0℃**。而酷熱天氣警告設立後就係**2004年8月19號**，錄得**28.8℃**。
* 最遲全年最後錄得熱夜：**2017年10月11號**，錄得**28.3℃**，亦係首次喺10月出現熱夜。
* 天文台總部錄得嘅最高氣溫紀錄：**2017年8月22號下晝2點**，錄得**36.6℃**，打破2015年8月8號錄得36.3℃嘅舊紀錄，而嗰日香港濕地公園更錄得高達**39℃**，係香港境內歷年最高氣溫紀錄。（超強颱風天鴿吹襲前夕）
* 天文台總部錄得嘅「最高日最低氣溫」紀錄：**1990年8月18號**，錄得**30.1℃**。而酷熱天氣警告設立後就係**2015年8月8日**，錄得**30.0℃**。
* 天文台總部錄得嘅最高日平均氣溫紀錄：**2015年8月8號**，錄得**32.4℃**。
* 天文台總部錄得嘅最高氣溫但冇出過酷熱天氣警告紀錄：**2007年7月7號**，錄得**33.7℃**。
* 最多酷熱天氣日數嘅年份：**2021年**，有成**54日**，打破2020年有成47日嘅舊紀錄。
* 最少酷熱天氣日數嘅年份：**1885至1887年、1904至1905年、1909至1910年、1917至1918年同1932年**，**完全冇**酷熱天氣日數。而酷熱天氣警告設立後就係**2006年**，只有**3日**。
* 最長連續酷熱天氣日數紀錄：1978年7月4號至7月22號，共持續**19日**。而酷熱天氣警告設立後就係2009年8月23號至9月8號，共持續**17日**。
* 最多熱夜日數嘅年份：**2021年**，有成**61日**，打破2020年有成50日嘅舊紀錄。
* 最少熱夜日數嘅年份：**1884至1887年、1890至1895年、1898年、1900年、1904至1908年、1910年、1913年、1916至1918年、1921年、1935年、1950至1951年、1953年、1955年、1957年及1975年**，**完全冇**熱夜日數。而酷熱天氣警告設立後就係**2013年**，只有**10日**。
* 最長連續熱夜日數紀錄：2022年7月9號至2022年7月29號，持續咗**21日**。

## 睇埋
*工作暑熱警告

## 參考

## 連出去
*寒冷及酷熱天氣警告 - 香港天文台
*香港天文台警告及信號資料庫 - 酷熱天氣警告
*香港天文台－酷熱天氣警告狀況
*自1884年(除1940-1946年外)香港天文台錄得的酷熱天氣日數
*香港天文台教育資源：淺談酷熱天氣
*
*
*氣象冷知識
**
**
**
*天文台網誌
**炎熱天氣注意防暑，李立信、李國麟，13-06-2014
**真的酷熱嗎？，蔡子淳、李立信，21-07-2016
**酷熱天氣警告知多點，李立信、陳玉卿，24-08-2016
新界北部水浸特別報告

**新界北部水浸特別報告**（）係每當新界北部受大雨影響，引致嗰區嘅低窪地帶出現水浸或就嚟出現水浸，香港天文台就會發出新界北部水浸特別報告。嗰項報告會透過電台同電視台向市民廣播，並喺適當時候更新，直到大雨過去為止。新界北部水浸特別報告獨立於其他氣象警告，例如強烈季候風信號或熱帶氣旋警告信號、暴雨警告信號、雷暴警告及山泥傾瀉警告，呢啲警告可以同時生效，但由於惡劣天氣下唔會出現結霜，所以呢個警告唔會同霜凍警告同時生效。

## 新界北部水浸特別報告頻率同生效日數

## 記錄之最

*生效時間最長：2018年8月29號16:00至8月30號06:45，**合共14個鐘45分鐘**。
*生效時間最短：2002年7月3號13:15至13:55，**合共40分鐘**。
*最早全年首次發出：**2014年3月30號20:20至3月31號02:30**，合共6個鐘10分鐘。唯一一次要喺3月發出呢個警告。
*最遲全年首次發出：**1999年8月22號16:50至21:00**，合共4個鐘10分鐘。
*最早全年最後發出：**2014年5月11號11:05至23:55**，合共12個鐘50分鐘。
*最遲全年最後發出：**2016年10月19號13:25至21:50**，合共8個鐘25分鐘。
*發出次數同埋生效日數最多嘅年份：**2001年**，夾埋發出**10次**同**12日**生效。
*發出次數同埋生效日數最少嘅年份：**2007年**，只發出**1次**及**1日**生效。
*同一日內發出最多次數：**1998年6月9號**、**2000年8月24號**、**2005年6月15號**同**2017年7月18號**，各有**2次**。

## 參考

## 連出去
*新界北部水浸特別報告 - 香港天文台
*新界北部水浸特別報告
*香港天文台警告及信號資料庫 - 新界北部水浸特別報告 
*香港天文台－新界北部水浸特別報告狀況
*
*
*香港地下天文台氣象‧人‧語：暴雨警告的來由，08-05-2014
雷暴警告

**雷暴警告**可以係：
* 雷暴警告 (香港)
* 雷暴警告信號 (澳門)
* 雷電預警信號（中國大陸）
** 雷電預警信號（廣東省深圳、珠海）
** 雷雨大風預警信號（廣東省，珠海同深圳除外）
火災危險警告

**火災危險警告**可以係：
* 香港火災危險警告，以前叫山火警告信號、火警危險程度警告訊號
* 中國大陸森林火險預警信號
** 廣東省森林火險預警信號
** 深圳市火險預警信號
* 世界各國火災危險評級系統（）
香港火災危險警告

**火災危險警告**（）係當香港出現火災嘅危險性甚高嗰陣，由香港天文台發出嘅警告信號。火災危險警告系統獨立於其他氣象警告，例如強烈季候風信號、一號或三號熱帶氣旋警告信號、雷暴警告、霜凍警告、寒冷天氣警告或酷熱天氣警告，呢啲警告可以同時生效。每逢發出火災危險警告，天文台就會透過電視台、電台同互聯網向市民發佈警告信息，電視螢光幕會顯示天文台設計嘅火災危險警告標誌。漁農自然護理署會喺郊野公園山火季節期間派員到佢哋轄下嘅郊野公園將俗稱火鐘牌嘅火災危險警告顯示喺入口處，而消防處亦會將火災危險警告顯示喺每個消防局嘅警告版上。

發出火災危險警告目的係提醒市民應特別提高警惕，採取適當嘅防火措施，減低火警嘅可能性，以免生命同財產蒙受損失。而且警告生效期間一旦發生火警，更可能會迅速蔓延。

## 簡介而家用緊嘅警告系統
6月至8月係香港夏季，濕度較高，好少會發出火災危險警告，而2014年6月13號受到當時南海東北部嘅低壓區（即後嚟嘅熱帶風暴海貝思）外圍下沉嘅乾燥大陸氣流影響，天文台喺嗰日發出紅色火災危險警告，係火災危險警告系統推出以嚟首次同唯一一次喺6月同夏季發出。天文台總部喺個日上晝10點錄到相對濕度39%，係自1961年以嚟六月份第三低嘅紀錄。

## 頻率

註：
*總計一欄係由發出至取消所有警告當做一次，改發信號唔會分開計，所以呢欄個數字並唔係直接由黃色同紅色警告嘅數字加埋而嚟。
*：當中由上一年發出至當年取消嘅一次並冇計入。

## 火災危險警告記錄之最
註：火災危險警告資料庫記錄由1995年開始。以下紀錄截至2020年12月。
*最遲發出全年首個黃色火災危險警告：**2005年1月8號18:00至1月10號06:00**，生效36個鐘（1日半）。
*最遲發出全年首個紅色火災危險警告：**2012年1月31號06:00至19:30**，生效13個半鐘。
*最早發出全年最後一個黃色火災危險警告：**2010年12月18號18:00至12月19號18:00**，生效1日。
*最早發出全年最後一個紅色火災危險警告：**2002年11月26號11:45至11月27號01:45**，生效14個鐘，亦係唯一一年冇喺12月出過紅色火災危險警告。
*最長黃色火災危險警告：2014年1月11號11:45至1月18號06:00，生效**162個鐘15分鐘**（6日18個鐘15分鐘）。
*最長紅色火災危險警告：2006年12月16號12:00至12月26號04:30，生效**232個半鐘**（9日16個半鐘），同時亦係生效時間最長嘅單一火災危險警告。
*最長火災危險警告：2001年12月21號18:00至2002年1月9號06:00，生效**444個鐘**（18日半），當中黃色同紅色火災危險警告各出過4次。（當發出到取消所有警告係一次，改發信號唔會分開去計）
*最短黃色火災危險警告：2011年3月16號06:30至07:45，生效**1個鐘15分鐘**，同時亦係生效時間最短嘅單一火災危險警告。之後改發紅色火災危險警告。
*最短紅色火災危險警告：1998年10月25號06:15至08:45，生效**2個半鐘**。
*最短火災危險警告：1997年11月23號06:00至07:30，生效咗**個半鐘**，當中黃色火災危險警告只出過1次。（當發出到取消所有警告係一次，改發信號唔會分開去計）
*發出最多黃色火災危險警告嘅年份：**2008年**，共發出**41次**。
*發出最少黃色火災危險警告嘅年份：**2003年**，只發出**17次**。
*發出最多紅色火災危險警告嘅年份：**2004年**，共發出**27次**。
*發出最少紅色火災危險警告嘅年份：**2006年**，只發出**7次**。
*發出最多火災危險警告嘅年份：**2011年**，共發出**57次**。（當發出到取消所有警告係一次，改發信號唔會分開去計）
*發出最少火災危險警告嘅年份：**1997年**同**2002年**，只發出**22次**。（當發出到取消所有警告係一次，改發信號唔會分開去計）
*火災危險警告生效日數最多嘅年份：**2008年**，共有**115日**生效。
*火災危險警告生效日數最少嘅年份：**2016年**，只有**44日**生效。
*惟一一次在六月份發出警告：紅色，**2014年6月13號11:45至20:35**，生效8個鐘50分鐘。

另外喺1999年10月16號，黃色火災危險警告同過黃色暴雨警告信號同雷暴警告同時生效。

## 參考

## 連出去
* 保護郊野， 防止山火 - 漁農自然護理署
*火災危險警告 - 香港天文台
*香港天文台警告及信號資料庫 - 火災危險警告
*香港天文台－火災危險警告狀況
*
*
*
*天文台網誌：火災危險警告，李本瀅，2009-10-21
*天文台網誌：愛護大自然，實現零山火，鄭婉圓、李健威、甄榮磊，2011-10-3
寒冷天氣警告

**寒冷天氣警告**可以係：
* 香港寒冷天氣警告
*寒潮預警信號（中國大陸）
** 寒冷預警信號（廣東）
高溫警告

**高溫警告**可以係：
* 酷熱天氣警告（香港）
*高温預警信號（中國大陸）
**高溫預警信號（廣東）
霜凍警告

**霜凍警告**（；又叫**霜警**）係香港高山上或新界內陸地區可能出現地面霜嗰陣，由香港天文台發出嘅警告信號。霜凍警告系統獨立於其他氣象警告，例如強烈季候風信號、火災危險警告及雷暴警告，呢啲警告可以同時生效；另外由於結霜喺寒冷或嚴寒天氣先會出現，所以從1999年寒冷天氣警告設立以嚟，呢個警告必定喺寒冷天氣警告生效嗰陣先會發出，同時唔會同佢相反嘅酷熱天氣警告同時生效；除咗呢樣嘢，由於結霜唔會喺惡劣天氣出現，所以呢個警告亦唔會同熱帶氣旋警告信號、暴雨警告信號、山泥傾瀉警告同埋新界北部水浸特別報告同時生效。

香港冬天天氣寒冷，當露點降至接近或低過攝氏0度同風力微弱嗰陣，高山同新界內陸地區就有可能出現地面霜。當有跡象顯示香港高山或新界內陸地區會出現地面霜，天文台就會發出霜凍警告去提醒農民地面霜對農作物嘅影響。從天文台警告同信號資料庫入面，霜凍警告由1991年12月28號下晝4點40分首次發出，第二次要喺1999年12月22號下晝4點半先發出；但其實霜凍警告早喺1968年11月已經存在。

## 霜凍警告頻率同生效日數

### 用年份去計

*：當中由上一年發出到當年取消嘅一次並冇計入。
*以上資料截至2021年。

### 用冬季去計

## 霜凍警告之最
註：霜凍警告資料庫記錄由1991年開始。而以下紀錄截至2020年。
*生效時間最長：2016年1月23號12:00至26號09:45，維持**69個鐘45分鐘（2日21個鐘45分鐘）**。（睇埋2016年北半球寒潮）
*生效時間最短：2011年1月17號03:50至09:45，維持**5個鐘55分鐘**。
*發出最多次數同生效日數最多嘅年份：**2010年**，出過**6次**，生效過**9日**。
*發出最多次數同生效日數最多嘅冬季：**2010至2011年冬季**，出過**8次**，生效過**12日**。
*入冬以嚟最早兼第一次發出警告：**2010年12月16號12:00至12月17號08:30**，維持20個半鐘。
*入冬以嚟最遲兼第一次發出警告：**2010年3月10號16:30至3月11號07:45**，維持15個鐘15分鐘。
*入冬以嚟最早兼最尾一次發出警告：**1991年12月28號16:40至12月30號07:40**，維持39個鐘（1日15個鐘）。
*入冬以嚟最遲兼最尾一次發出警告：**2010年3月10號16:30至3月11號07:45**，維持15個鐘15分鐘。
*同一寒冷天氣警告生效時段發出最多次數：**2009年1月8號16:20至1月16號09:45**，共發出**4次**。
*最多結霜報告日數嘅年份：**2010年**，共有**9日**，打破1974年共有8日嘅舊紀錄。
*最多結霜報告日數嘅冬季：**1973至1974年冬季**，共有**10日**。而霜凍警告設立後就係**2013至2014年**同**2015至2016年冬季**，各有**6日**。

## 參考

## 連出去
*香港天文台警告及信號資料庫－霜凍警告 
*香港天文台－霜凍警告狀況
*自1955年香港錄得的結霜報告日數
*
*
*香港天文台教育資源：香港的結霜天氣，唐宇煇，2010-12
海嘯警告

**海嘯警告**（）係猛烈地震預計會產生或已產生海嘯，導致香港受顯著海嘯（即海嘯高度比正常水位高出0.5米以上）影響，並會喺3個鐘內抵達香港嗰陣，由香港天文台發出嘅警告信號。

2004年12月南亞海嘯發生後，香港天文台喺2005年9月設立海嘯警告，係天文台最新設立嘅正式警告。呢項警告設立到依家仲未真正發出過，只係誤發過一次。

## 誤發海嘯警告
海嘯警告由制定到依家，從未實際出過。但喺2007年4月3號中午天文台就因人手出錯，而喺「每小時溫度及濕度報告」錯誤寫咗「海嘯警告現正生效」，之後喺下晝12點20分更正有關資料，並喺下晝2點40分透過傳播媒介作出道歉聲明。

## 參考

## 連出去
*海嘯警告 - 香港天文台 
*海嘯報告及警告 - 香港天文台 
*香港天文台－海嘯警告狀況 
*香港天文台－海嘯報告 
*
*
Me, Re-Do

《**Me, Re-Do**》係香港女歌手容祖兒出嘅第34張個人唱片，喺2015年4月9號推出。呢張細碟係容祖兒自2013年後等咗一年幾嘅粵語唱片收錄咗四隻歌同MV。

## 簡介
此唱片由黃偉文做製作總監，用婚嫁做主題，將西方婚禮新娘出嫁，集合四種唔同物件（Something Old，Something New，Something Borrowed、Something Blue）就可以攞到祝福嘅傳統習俗做製作概念。Something Old有日本歌手五輪真弓作曲嘅《樂觀》；Something New有近代新晉女創作人翁瑋盈作曲嘅《天然呆》；Something Borrowed有翻唱張學友1995年嘅歌《這麼近那麼遠》；Something Blue有唱片封套嘅藍色背景。

## 曲目

### DVD

## MV

## 派台歌成績

* **(1)** 代表兩個禮拜冠軍
* * 代表上緊榜
* ** 粗體**代表四台冠軍歌

## 獎
;唱碟《Me, Re-Do》
*IFPI香港唱片銷量大獎2015——十大銷量廣東唱片
;歌〈樂觀〉
* 2014年度叱咤樂壇流行榜頒獎典禮 專業推介．叱咤十大 第四位《樂觀》
;歌〈天然呆〉
* 第三十七屆十大中文金曲頒獎音樂會 十大中文金曲《天然呆》
* 2014年度勁歌金曲頒獎典禮 勁歌金曲獎《天然呆》
;歌〈這麼近那麼遠〉
* 2015年度勁歌金曲頒獎典禮 勁歌金曲獎《這麼近那麼遠》
* 第三十八屆十大中文金曲頒獎音樂會 十大中文金曲《這麼近那麼遠》

## 參考
Moment (容祖兒專輯)

《**Moment**》係香港歌手容祖兒出嘅第30張個人唱片、第7張國語唱碟。

## 簡介
呢張唱碟由2011年已經開始籌備，並請到唔少出名嘅台灣音樂人參與創作，有王治平、黃韻玲、陳小霞、蔡健雅同埋吳青峰等。第一主打《正好》喺5月6號正式喺香港派台，並幫佢帶嚟首隻903專業推介同新城勁爆榜國語冠軍歌。之後另外4隻歌，分別係《霧裏看花》、《活該》、《不好意思我愛你》同《維加斯有點好萊塢》，亦陸續發佈。香港版唱碟喺2012年7月18號推出，而台灣版就喺2012年7月23號公開發售。

## 曲目

;MV DVD

;MOOV Live DVD
呢部份只收錄喺第二版入面。

## 宣傳活動
容祖兒為宣傳呢張國語唱碟，去咗中國大陸唔到城市搞簽唱會，例如合肥、上海等，同時亦搞咗幾埸音樂會，分別係：
* 7月21號：廣州白雲國際會議中心搞嘅騰訊微博QQ音樂MOMENT首唱會
* 8月24號：台灣河岸留言音樂會，亦係佢首場喺台灣搞嘅音樂會
* 8月30號：香港兆基創意書院多媒體劇場搞嘅容祖兒 MOOV Live 2012

## 發行版本
**香港版**
* 第一版發行日期：2012年7月18號
* 第二版發行日期：2012年10月25號
**台灣版** 內容同香港版一樣。 
* 發行日期：2012年7月23號
**大陸版** 並冇DVD，曲目比香港版少一隻附送歌《追風箏的風箏》。
* 發行日期：2012年7月20號

## MV

## 派台歌成績
呢張唱碟派台歌有四隻，有《正好》、《霧裏看花》、《追風箏的風箏》同《加大力度》。同時亦係容祖兒史上派台成績最好嘅一張國語唱碟，三隻國語作品除咗全部上咗四大流行榜外，歌曲《加大力度》更加係容祖兒第一隻國語三台冠軍歌。

## 獎

《加大力度》喺台灣金曲獎2013被提名「最佳音樂錄影帶獎」（導演：比爾賈）

## 參考
Joey & Joey

《**Joey & Joey**》係香港女歌手容祖兒出嘅第29張個人唱片，亦係佢第19張粵語唱碟。

## 簡介
專輯喺2011年9月23號推出特別版，用兩種封面同特製Zig-Zag立體盒面，一體兩面Illusion Box發行。呢次容祖兒揾咗好多從未合作過嘅作曲人幫佢寫歌，例如恭碩良、方皓玟同方大同。呢次亦係容祖兒第一次為碟入面嘅歌拍最多MV嘅一次，夾埋拍咗9隻MV。

2011年10月14號，《Joey & Joey》推出平裝版。

## 曲目

;DVD

;MV

## 派台歌成績

## 獎
;唱碟《Joey & Joey》
*IFPI香港唱片銷量大獎2011——十大銷量廣東唱片
***[[IFPI香港唱片銷量大獎頒獎禮2011|IFPI香港唱片銷量大獎2011]]——全年最高銷量廣東唱片**
***[[2011年度新城勁爆頒獎禮得獎名單|新城勁爆頒獎禮2011]]——新城勁爆年度專輯大獎**

;歌〈澎湃〉
*2011勁歌金曲優秀選第一回——得獎歌曲〈澎湃〉
*2011勁歌金曲優秀選第一回——最受歡迎廣告歌曲獎〈澎湃〉
*2011年度十大勁歌金曲頒獎典禮——最受歡迎廣告歌曲獎 金獎〈澎湃〉
;歌〈13點〉
*2011勁歌金曲優秀選第二回——得獎歌曲〈13點〉
*2011年度TVB8金曲榜頒獎典禮——TVB8金曲榜全球觀眾最愛粵語歌曲獎〈13點〉
;歌〈花千樹〉
*2011勁歌金曲優秀選第三回——得獎歌曲〈花千樹〉
*新城勁爆頒獎禮2011——新城勁爆歌曲〈花千樹〉
*第三十四屆十大中文金曲頒獎音樂會——十大中文金曲〈花千樹〉
*2011年度十大勁歌金曲頒獎典禮——十大勁歌金曲獎〈花千樹〉
*IFPI香港唱片銷量大獎2012——十大數碼暢銷歌曲〈花千樹〉
;歌〈牆紙〉
*新城勁爆頒獎禮2011——新城勁爆卡拉OK歌曲〈牆紙〉
*2011年度叱咤樂壇流行榜頒獎典禮——專業推介叱咤十大 第五位〈牆紙〉
*2012年度十大勁歌金曲頒獎典禮——十大勁歌金曲獎〈牆紙〉
*第三十五屆十大中文金曲頒獎音樂會——十大中文金曲〈牆紙〉
;歌〈最後情人〉
*2011年度TVB8金曲榜頒獎典禮——TVB8金曲榜金曲獎〈最後情人〉
*2011年度十大勁歌金曲頒獎典禮——最受歡迎華語歌曲獎 銅獎〈最後情人〉

## 參考
Moment

**Moment**可以係：
*MOMENT (SPEED專輯)，喺1998年推出。
*Moment (連詩雅專輯)，喺2010年推出。
*Moment (容祖兒專輯)，喺2012年推出。
*Moment (SMAP單曲)，喺2012年推出。
Ladies First

《**Ladies First**》係香港歌手鄭秀文出嘅第20張個人唱碟、第16張粵語唱碟。喺2000年8月由華納唱片發行。

## 曲目

## 發行版本
2000年發行：
*香港版
*台灣限量版
*台灣版
*星加坡版
*香港極速特別版

## MV
*感情線上
*Ladies First
*如果我們不再見
*煞科
*快樂不快樂

## 派台歌成績

## 獎
*2000年度商業電台叱咤樂壇流行榜頒獎典禮－我最喜愛的女歌手（鄭秀文）
*2000年度香港電台十大中文金曲頒獎禮－全球華人至尊金曲獎《感情線上》
*2000年度香港電台十大中文金曲頒獎禮－十大中文歌曲獎《感情線上》
*2000年度無線電視十大勁歌金曲頒獎典禮－十大金曲獎《感情線上》
*2000年度新城勁爆頒獎禮－勁爆女歌手獎（鄭秀文）
*2000年度新城勁爆頒獎禮－勁爆年度歌曲大獎《感情線上》
*2000年度勁歌金曲第三季季選－得獎歌曲《感情線上》
*2000年度勁歌金曲第四季季選－得獎歌曲 《煞科》
*馬來西亞亞洲中文金曲－十大歌曲獎《感情線上》
*多倫多星島CHIN中文電台－至激金曲《感情線上》
*芝加哥美加華語廣播電颱風城至愛中文歌曲流行榜－十大至愛歌曲《感情線上》
*最受歡迎Karaoke歌曲獎：女歌手－《感情線上》
*新城勁爆流行音樂頒獎禮－勁爆歌曲十大《感情線上》
*演藝動力大獎：最突出女歌手－鄭秀文（感情線上）

## 參考

類:鄭秀文專輯
無名·詩

《**無名·詩**》係香港歌手何韻詩出嘅第九張錄音室唱碟、第一張國語錄音室唱碟。喺2010年9月30號由東亞唱片發行。

## 簡介
唱碟收錄十隻國語歌同一隻粵語歌，話畀各位聽世界四圍都係無名英雄，我哋並唔弧單。何韻詩將台灣當做一個新起點，以新人嘅姿態喺台灣亮相。

## 曲目

## 派台歌成績

*（/）表示冇派去嗰個台

## 獎
**歌**
*新城國語力頒獎禮 - 新城國語力歌曲：《詩與胡說》
*新城勁爆頒獎禮 - 新城勁爆國語歌曲獎︰《詩與胡說》
*TVB8金曲榜頒獎典禮 - TVB8金曲榜金曲獎︰《詩與胡說》
**唱片**
*新城勁爆頒獎禮 - 新城勁爆專輯（國語）：《無名‧詩》
*IFPI香港唱片銷量大獎頒獎禮 - 最高銷量國語唱片：《無名．詩》
*IFPI香港唱片銷量大獎頒獎禮 - 十大銷量國語唱片：《無名．詩》

## 參考

## 連出去
*無名詩 yahoo music
*何韻詩 (Denise) 【無名‧詩】專輯介紹
如夢初醒

《**如夢初醒**》係香港歌手彭羚出嘅第六張粵語唱碟，喺1995年2月推出，上過IFPI唱片銷量榜三個禮拜冠軍，同停留榜上有成十一個禮拜，喺本地賣出高達四白金銷量 。

## 曲目

## 發行版本
*CD版
*盒帶版
*SACD版（2018年，CASS 7-SACD Collection - 01）

## MV
*仍然是最愛你
*如夢初醒
*等得太久

## 獎
*1995年第十八屆十大中文金曲頒獎禮音樂會－十大中文金曲《如夢初醒》
*1995年度勁歌金曲第一季季選－得獎金曲《如夢初醒》

## 參考
新曲+精選 (周慧敏)

《**新曲+精選**》係香港歌手周慧敏出嘅第一張個人粵語新曲＋精選唱碟，喺1993年12月推出。

## 曲目

## 參考
25 (Adele專輯)

《**25**》係英國唱作人Adele出嘅第三張錄音室唱碟，繼第二張唱碟《21》喺國際攞到成功嗰五年後，呢張唱碟喺2015年11月20號由XL唱片發行。

呢張唱碟名反映一位25歲嘅音樂人對於個人生活同思緒嘅綜合反思，通常被當做一張「經過妝飾嘅唱碟」。根據滾石雜誌嘅一份專訪，呢張唱碟嘅歌詞內容主要聚焦喺Adele對於以前自我嘅懷念，時間流逝嘅憂愁、後悔，內心想彌補我曾經做過同從未做過嘅一切，同埋關於母親呢個身份嘅主題。

## 曲目

## 銷售榜單

### 週榜

### 年榜

### 歷史總榜

## 參考

## 連出去
*
笑傲江湖 百無禁忌黃霑作品集

《**笑傲江湖 百無禁忌黃霑作品集**》係香港音樂人黃霑喺1990年出嘅精選集，收錄內容以電影歌為主。

## 簡介
黃霑搭住電影《笑傲江湖》嘅主題曲《滄海一聲笑》喺台灣大熱，同錄音製作公司「音樂工廠」嘅老闆羅大佑一齊做咗呢張唱碟，1990年5月經滾石唱片公司推出。除咗國語版嘅《滄》（後嚟錄，唔係電影版），仲收錄咗幾隻黃霑以前作嘅歌，並重新編曲、翻唱或翻奏。

唱碟進駐台灣金曲龍虎榜嘅銷售排行榜（調查單位ICRT）共八個禮拜：六周冠軍、一周亞軍、一周第六位。魔岩唱片總經理張培仁引述滾石唱片創辦人段鍾潭嘅說法：唱碟五日內賣咗廿七萬張，六日賣過三十萬。

## 曲目
*除第四、第十首（粵語），其餘都係國語歌。

## 版本
*光碟（RD 1076）
*卡式錄音帶（RC 245）

## 註

## 參考
小心

《**小心**》係香港歌手梅艷芳出嘅第十九張錄音室唱碟、第四張國語錄音室唱碟，喺1994年8月13號由小蟲嘅王者之劍製作，由華星唱片同滾石唱片出品。

## 曲目

## 參考
Dangerous (米高積臣唱碟)

《**Dangerous**》係美國歌手米高積臣出嘅第四張英文唱碟。

## 格林美獎

|-
|rowspan="4"| 1993年 ||rowspan="1"| Dangerous || 最佳製作-非古典 || 
|-
|Black or White|| 最佳流行歌手獎-男|| 提名
|-
|Jam || 最佳R&B歌手-男|| 提名
|-
|Jam|| 最佳R&B歌曲|| 提名
|-

## 曲目

## MV

## 參考

## 連出去
* Michael Jackson《Dangerous》_樂庫_新浪網
* 《Dangerous》（危險之旅）——MJJCN，米高積臣中文中國網
和你飛 (歌)

《**和你飛**》係衍生自反逃犯條例修訂運動嘅一隻歌。由香港人作曲、填詞、編曲同演唱。

## 概述
隻歌喺2019年8月，由4個自稱係和理飛嘅音樂人喺Youtube度出咗呢隻歌。呢隻歌嘅目的係鼓勵香港人喺政治氣氛唔好嘅社會入面要一齊進退。喺風格上，隻歌比較抒情，想攞嚟記錄呢個盛夏嘅抗爭畫面。作曲人K講過，話呢隻歌用得匿名方式去出就係想唔分你同我，希望大家喺呢隻歌度攞到啲力量。

## 攷

## 連出去
*《和你飛》MV
比高狗

**比高狗**（），或者叫**比高犬**，係種中型嘅狗，古時用嚟打獵（主要係捉狐狸），而家用嚟做寵物。

美國《花生漫畫》入面嘅史路比，都係隻比高狗。
臘腸狗

**臘腸狗**（），或者叫**臘腸犬**，係種中型嘅狗，古時用嚟打獵，而家用嚟做寵物。皆因身形比較長，睇落有少少似臘腸，所以粵文叫佢做「臘腸狗」。
斑點狗

**斑點狗**，係種大型嘅狗，特徵係成身都係白底黑斑點。佢亦可以用嚟做寵物。
## 相關創作
*小說
**《第101隻斑點狗》
*電影
**《101斑點狗》
**《102斑點狗》
大丹狗

**大丹狗**（**Great Dane**），或者叫**大丹犬**，係種大型嘅狗，起源自德國，古時用嚟打獵，而家用嚟做門口狗。
尋回狗

**尋回狗**（**Retriever**），或者叫**尋回犬**，係獵狗嘅其中一個種類，主要用嚟幫獵人搵返同攞返打低咗嘅獵物。

比較出名嘅品種包括金毛尋回犬，而家做咗寵物。
西施狗

**西施狗**（**Shih Tzu**），或者叫**西施犬**，係種細型嘅狗，起源自西藏，由北京狗同拉薩狗打亂種生出嚟。佢而家用嚟做寵物。
北根

**北根**（）係馬來西亞彭亨州一個鎮，喺彭亨州東部偏南，距離首府關丹大約45公里。

## 氣候
北根全年天氣炎熱、潮濕、多雨，氣温平均，屬於熱帶雨林氣候。

## 交通
### 市內交通
關丹快捷通（Rapid Kuantan）巴士提供多條巴士路線連接北根同關丹。

### 對外交通
公路連接西馬東部多個城市。另外，亦可以去吉隆坡。

## 參考
澳門H3號巴士

**澳門H3巴士**係一條由澳門新福利公共汽車有限公司做緊，由蝴蝶谷大馬路來回山頂醫院嘅循環巴士線。

## 背景

## 用車
* 三菱Rosa

## 走線
### 車費
*全程車費：澳門幣六蚊。
*用澳門通全民卡，只係扣三蚊，其餘由政府畀。
*用澳門通學生卡，只係扣一個半，其餘由政府畀。
*用澳門通長者卡，免費乘搭，其餘由政府畀。
*用澳門通殘疾卡，免費乘搭，其餘由政府畀。
*澳門通IC卡月票適用。

### 服務

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門新福利公共汽車有限公司
茨廠街

**茨廠街**（）係馬來西亞吉隆坡嘅唐人街。嗰度主要賣衫、紀念品、首飾，類似香港鴨寮街。

另外，茨廠街一帶有好多華人開嘅餐館同小販中心，主要賣地道小食，例如福建炒麵、燒魚、叻沙同咖哩麵。

## 圖片庫


File:Petaling Street Gate.jpg|茨廠街牌坊
File:Petaling Street Shops.jpg|茨廠街店舖
File:Hotek Lok Ann 12Feb2013.JPG|落安酒店，喺入口對面


類:唐人街
吉隆坡塔

**吉隆坡塔**（、，簡稱**KL Tower**）係馬來西亞吉隆坡一座通訊塔，塔高421米（1381英尺），1995年起好嗰時係世界第四高塔，2020年仍然保持第七名。吉隆坡塔喺咖啡山（），除咗用嚟通訊，亦畀遊客參觀。

## 廣播
世界大塔聯合會成員之一嘅吉隆坡塔畀多電視、電台用嚟廣播。最初剩係用嚟做電視廣播，之後增加無線電天線，依家塔樓天線用嚟廣播免費電視同電台，其中包括：

電視：
*馬來西亞廣播電視台
**TV1（VHF頻道5）
**TV2（VHF頻道8）

*首要媒體
**NTV7（UHF頻道35）

*Alhijrah Media Corporation
**AlHijrah電視（UHF頻道55）

電台：
*馬來西亞廣播電視台
**National FM（88.5 MHz）
**Ai FM（89.3 MHz）
**TraXX FM（90.3 MHz）
**Asyik FM（91.1 MHz）
**Minnal FM（92.3 MHz）
**Classic Radio（87.7 MHz）

## 睇埋
*雙子塔

## 出面網頁
*
阿冗

**阿冗**（，）係一個中國大陸男歌手，原名**劉偉**（）。佢喺2019年發表個人國語單曲《鯨魚》之後，跟住就開始出道發展歌唱事業。

## 音樂作品
*《鯨魚》
*《與我無關》
*《你的答案》

## 攷

## 拎
*阿冗 - KKBOX
* 阿冗 - LINE MUSIC
貨機

**貨機**（）係用嚟運送貨物嘅飛機機種，不過通常會有少量座位畀跟機嘅工作人員坐。就算係客機，除咗比較小型嘅機種之外，通常喺下層亦設有貨艙以運輸貨物同行李。軍用嘅貨機通常稱為「運輸機」，同民航貨機唔同嘅係運輸機可以接載大量人員。

## 貨機主要來源
*整嗰陣就已經係貨機，例如波音747F等。
*由客機改裝，有啲客機舊咗，就拆咗啲座位同飛機上面嘅服務設施例如：廚房，裝上滑輪等貨艙所需要嘅設施，就會變成貨機，例如波音747BCF、LCF等。
*客貨機，通常稱為「combi機」，前半部畀乘客坐，後半部係貨艙，例如波音747-200M等。有部份客機可以快速轉換成為貨機搭載貨物，例如波音727-100QC（意思即係Quick Change）等。

## 出面網頁
*帶你看看貨機的世界
戀愛的天空

《**戀愛的天空**》（，）係1994年暑假推出嘅一套愛情喜劇片，又叫《**四個好色的女人**》（）。由鍾麗緹、吳家麗、吳君如、邱淑貞主演，導演李力持、林偉倫、劉偉強、王晶。

## 出面網頁
*
*
*
行李

**行李**係指去旅行嘅時候陣所帶嘅個人物品，去外國旅行或者出差，行李比較多嘅，通常裝喺篋度；去短程旅行，行李比較少嘅，用背囊已經夠裝。
救命 (電影)

《**救命**》（）係一部2004年推出嘅一部香港驚悚電影，本片由林嘉欣、李心潔同許志安領銜主演。導演羅志良，監製鄭丹瑞，4月22號上畫。

## 出面網頁
*
*
*
操肌

**操肌**（**Muscle building**）係指各種鍛煉肌肉嘅方法，令肌肉更加強壯有力，通常用到力量訓練同無氧運動嘅運動方法，配合埋高蛋白質嘅膳食。

## 文獻

* 
* 
* 
* 
* 
* 
*
幾乎簡單羣

喺羣論入面，**幾乎簡單羣**係指一個羣，佢裝住一個唔交換簡單羣，而且被嗰個簡單羣嘅自同構羣裝住。用符號嚟寫，一個羣A係幾乎簡單若且唯若有個唔交換簡單羣S，符合S\leq A\leq\operatorname{Aut}(S)。

## 例子

* 明顯，唔交換簡單羣同埋成個自同構羣都係幾乎簡單羣，但係其實有真（proper）嘅例子，即係唔係呢種明顯嘅例子。
* 對 n=5 或 n\geq 7，對稱羣 S_n 係簡單交錯羣 A_n 嘅自同構羣，所以S_n都係「明顯」嘅例子。
* n=6，終於有「真」嘅例子嘞，因爲 S_6 喺 A_6 同 \operatorname{Aut}(A_6) 之間，並且唔等於佢哋兩個，呢個例子背後嘅原因係 A_6 有非凡外自同構。A_6 同 \operatorname{Aut}(A_6) 之間仲有其他出名嘅羣，例如 Mathieu羣 M_{10}同埋射影一般線性羣\operatorname{PGL}_2(9)。

## 性質
唔交換簡單羣嘅自同構羣係完整羣（共軛映射係打去自同構羣嘅同構），但係個自同構羣嘅子羣就未必係完整嘅。

## 結構
根據Schreier猜想（而家一般視爲有限簡單羣分類嘅推論），有限簡單羣嘅外自同構羣係一個可解羣，所以所有幾乎簡單羣都係可解羣沿著個簡單羣嘅擴展。

## 睇埋

* Quasisimple group
* 半簡單羣

## 拎
* Almost simple group，Group Properties wiki
防火系統

**防火系統**（）係其中一種被動防火嘅形式。佢係攞嚟用喺密封嘅開口附近同埋喺防火嘅牆或地板組件嘅窿窿罅罅度。防火系統嘅設計係攞嚟喺火燭嗰陣，防火嘅牆或者地板可以減慢火同煙嘅蔓延速度。

## 材料

File:Test in flight.jpg|alt=See caption|迫擊炮防火測試
File:Sl silicone pipe covering.jpg|alt=See caption|
File:Stuffed rockwool firestop.jpg|alt=Insulated pipes|防火系統少咗帶岩狼
File:Penetrations through firestop.svg|alt=See caption|防火系統嘅施工圖紙
File:Mortar tag.jpg|alt=Curved wires passing through insulation|


## 參考

## 連出去
* Gütegemeinschaft Brandschutz im Ausbau German passive fire protection association
* International Firestop Council An International association of firestop manufacturers, consultants, inspectors, and contractors
* Efectis Test Laboratory
* UL and International Firestop Council (IFC) video Close enough is not good enough: A demonstration of Proper vs Improper Firestopping
* UL Essay On Firestops
* Deutsches Institut für Bautechnik (DIBt)
* iBMB a part of Technische Universität Braunschweig
* Underwriters' Laboratories of Canada (ULC)
* Underwriters Laboratories
中央暖氣供應

**中央暖氣供應**（）可以畀到一棟建築物（或者一部分建築物）嘅溫暖由一個地方去到好多間房。當結合其他控制系統去控制成棟建築物嘅環境嗰陣，成個系統就可能係暖通空調系統。

## 文獻
*
* Adams, Sean Patrick. *Home Fires: How Americans Kept Warm in the 19th Century* (Johns Hopkins University Press, 2014), 183 pp

## 連出去
* BBC Wales History – Life before central heating
區域製冷

**區域製冷**（）係相當於區域供熱。區域製冷同區域供熱喺原則嚟講大體相似，區域製冷回向建築物例如辦公室、工廠等去畀冷水降溫。喺冬天嗰陣，冷水通常係嚟自海水，所以咁樣會比用電去運作壓縮機去製冷更平。

## 連出去
* The Celsius Toolbox - Information on district energy solutions and energy transition.
* District Cooling System - an overview (Science Direct)
De Groot 對偶

喺拓撲學入面，一個集合 X 上面嘅一個拓撲結構 \tau 嘅**de Groot對偶**（以Johannes de Groot命名），通常用\tau^*或者\tau^d表示，佢嘅閉集係由(X,\tau)嘅緊緻飽和子集生成嘅。

## 性質

* 對一個拓撲結構(X,\tau)重複取de Groot對偶，咁最多只會整到4種唔同嘅拓撲結構（準確啲嚟講，\tau^{dd}=\tau^{dddd}）。

## 參考資料

*R. Kopperman (1995), Asymmetry and duality in topology. *Topology Applications*, 66(1), 1&#x2013;39, 1995.
深層水源冷卻

**深層水源冷卻**（；縮寫：DWSC）係風冷嘅一種。佢會喺湖、海、河流深處、蓄水層度抽4至10度嘅水喺換熱器到產生冷卻咗嘅水。

## 參考
*
*

## 連出去
* From Lake Depths, a Blast of Cool for Consumers
* Cornell University Lake Source Cooling overview and details of how it works
* Geocean has performed the design and installation of a SWAC system for the Brando Hotel in French Polynesia.
* Makai Ocean Engineering has designed SWAC systems in Bora Bora (installed), Kona (installed) and Honolulu, Hawaii, la Reunion, Curaçao, Bahamas, and DWSC systems at Cornell University and Toronto (both installed).
噪音控制

**噪音控制**（）係一套策略去減低噪音污染，或者減低室內或室外帶嚟嘅噪音。

## 連出去
*International Commission for Acoustics 
*Acoustical Society of America
*European Acoustics Association
*American Institute of Architects
*National Council of Acoustical Consultants
*Business & Institutional Furniture Manufacturer's Association
*Cambridge Sound Management
*'City of Melbourne' Citysounds guide to urban residential design
*Noise Abatement Society
* Noise control case studies
* Industrial noise control case studies
* Multiple sound isolation research articles for beginners
* NIOSH Buy Quiet Topic Page
*OSHA Technical manual; Chapter III: Noise
隔音屏障

**隔音屏障**（）係紓緩噪音嘅其中一個方法，都係緩和道路、鐵路同工業噪音源等噪音嘅最有效方法。大部分用喺道路方面，而喺建築入面嘅地盤外亦會圍上隔音屏障，減少噪音同塵對行人或附近嘅滋擾。

## 參考
*《 處理香港道路交通噪音的全面計劃（擬稿）計劃摘要 》
*噪音 >問題與解決方案 >透過工程措施紓減現有道路噪音
*旺角東站附近居民要求港鐵解決噪音問題。亞視電視新聞。2011年7月16號

## 連出去

*環境保護署
*香港隔音屏障 / 隔音罩國際公開概念設計比賽
健身輪

**健身輪**（；），又叫**健美輪**、**健腹輪**、**滾輪**，屬於健身運動嘅一種。

## 基本運動方式
為避免雙膝磨損，用嗰陣最好搭埋去用瑜珈墊或軟墊等。用跪姿，雙膝保持一個拳頭闊，屁股唔要做到腳跟，雙手輕握把手，手同地面呈90度，輕輕推出，向前推嗰陣唔可以過180度，前面最好有牆壁等設施阻擋，運動動作如蝦弓起，拉返嚟嗰陣盡量用腹部力量，唔係嘅話效用淨係留喺隻手度，每轉做25到30次，一日三轉，每轉中間休息2~5分鐘。

## 正確觀念
肌力訓練主要係雕塑身型，對於減肥仲要多運動同正常飲食習慣、維他命、礦物質、碳水化合物，脂質最好仲係由正常飲食中攝取，並要有適當嘅水分補充，並配合正常休息睡眠。

## 參考
平板支撐

**平板支撐**（）又叫**撐高**、**撐舉**、**棒式**或**撐平板**，係一種強度運動，會令身體維持喺一個用力嘅姿勢，同埋要維持相當一段時間。常見嘅平板支撐係前支撐，維持掌上壓嘅姿勢，身體重量由前臂、手肘同腳趾支撐。

平板支撐都有一啲變體，例如係側支撐或者係背支撐。喺普拉提同瑜伽入面成日都會練平板支撐（瑜伽度會叫做棒式），拳擊或者其他運動嘅練習都會用到。

根據健力士世界紀錄，平板支撑嘅最耐紀錄係由美國退休老兵佐治·胡特（George Hood）喺2020年達成，長達8小時15分15秒。事實上早喺兩年前，胡特就已喺一場由推動世界紀錄（ASSIST World Records）搞嘅活動到破咗10個鐘10分鐘10秒嘅平板支撐紀錄，但當時並冇健力士世界紀錄嘅認證官在場，所以呢筆紀錄並冇被健力士世界紀錄收錄。

## 參考

## 連出去
*
春·夏·秋·冬

《**春·夏·秋·冬**》 係香港歌手張敬軒出嘅第五張大碟、第四張國語唱碟。喺2006年3月23號由環球唱片推出。

## 曲目

## 參考

## 連出去
*官方網頁
*大碟曲目及封面
No. Eleven

《**No. Eleven**》係香港歌手張敬軒出嘅第11張個人專輯、第五張粵語唱碟。喺2010年4月16號由環球唱片推出。

## 簡介
第二版原定喺2010年6月11號發行，但後來延後到6月17號，而第二版加入一張收錄佢同王菀之合唱嘅音樂劇《柯廸夫》主題曲《高八度》單曲CD，同埋收錄《石徑》、《攝氏零度》、《茶想曲》三隻歌歌MV同佢喺903 id club 拉闊音樂會唱《詩郵寄》、《婚紗背後》、《月亮說》嘅片段。

專輯嘅第一派台歌同第一主打歌都係《茶想曲》，而第二主打歌就係《石徑》。

## 曲目

## 版本
*CD版（第一版），一張CD。
*CD+DVD+Bonus Single版（第二版），兩張CD及一張DVD。

## 參考

## 連出去
* 張敬軒 CHEUNG, HINS / NO. ELEVEN
Vibes

《**Vibes**》係香港歌手張敬軒出嘅第19張唱碟、第五張細碟，亦係加盟英皇娛樂後嘅第三張錄音室唱碟，喺2016年10月6號推出。

## 曲目

## 派台歌成績

## 參考
是時候…

《**是時候…**》係香港歌手張敬軒出嘅第十五張大碟，第三張新曲加精選，係環球唱片喺張敬軒加盟英皇娛樂後出嘅精選集。大碟分做3片CD同1片DVD，收錄未曝光作品《溫馨提示》﹑《塵埃落定》同首次收錄喺個人唱片嘅《紅》同《義不容情》。

## 曲目

## 派台歌成績

## 參考

## 連出去
*是時候... 3CD+DVD | 環球唱片 - 正東唱片
*張敬軒"是時候"精選輯試聽(30秒/1首) 共十首
Felix (細碟)

《**Felix**》（副標題：**Me & Mr. Cheung**）係香港歌手張敬軒出嘅第18張唱碟、第四張細碟，係加盟英皇娛樂後第二張錄音室唱碟，喺2015年12月17號推出。

## 簡介
原定喺暑假推出，但由於要拍電影燦爛這一刻，所以將推出日期推遲。唱碟嘅第一主打係《找對的人》同國語版《One Day》，第二主打歌係《過客別墅》。呢張唱碟分做上下集，上集喺2015年12月17號推出，下集原定喺2016年8月以Live形式推出，但到而家都冇任何消息。

## 意念
張敬軒喺港島西區摩星嶺附近一個屬於香港大學嘅古文物住過，叫做「Felix」（福利別墅），佢希望做一張專輯紀念呢個住咗兩年嘅地方。根據喺第二主打MV推出日嘅報章訪問，佢表示「其實係我之前住嘅地方，就係摩星嶺嘅「福利別墅」（Felix Villas），新專輯就係為咗紀念呢個舊居。佢係個好特別嘅地方，係本地好有價值嘅文物，被評做三級歷史建築，絕對係古蹟。」專輯嘅第一主打曲係《找對的人》，表示住過喺呢個別墅嘅人都唔識珍惜，亂咁裝修，所以佢希望別墅可以成功揾到啱嘅住客，所以寫咗呢首歌。同時好耐冇出國語歌，所以衍生出《One Day》。而第二主打曲《過客別墅》，描寫別墅裏隱藏住嘅「精靈」，覺得住過喺呢個別墅上個住客，其實都只係過客，佢哋對別墅付出嘅實在太少，只當佢哋係過客。《One Day》同《叮噹可否不要老》係特別收錄嘅歌。

## 曲目

*DVD：

*《KKBOX Live：One Day》音樂會DVD（十二首歌）

## 派台歌成績

RTHK全球華語歌曲排行榜：**1**（《找對的人》）音樂先鋒榜：**1**（《過客別墅》）
（*）表示仲上緊榜

## 獎
;《找對的人》
*無綫電視2015勁歌金曲優秀選第二回 - 歌曲獎《找對的人》
*無綫電視2015勁歌金曲頒獎典禮 - 勁歌金曲獎《找對的人》
*新城電台2015新城勁爆頒獎禮 - 新城勁爆年度歌曲大獎《找對的人》
*商業電台2015叱咤樂壇流行榜頒獎典禮 - 專業推介·叱咤十大 第四位 -《找對的人》
*第三十八屆十大中文金曲 - 十大中文金曲《找對的人》
;《過客別墅》
*無綫電視2015勁歌金曲頒獎典禮 - 勁歌金曲獎《過客別墅》
*新城電台2015新城勁爆頒獎禮 - 新城勁爆歌曲《過客別墅》
*廣東電台9+2音樂先鋒榜 - 港台十大先鋒金曲《過客別墅》

## 參考
Felix

**Felix**可以係：
* 菲力貓（Felix the Cat），一個卡通角色。
* 費利斯 (阿爾梅里亞省)，西班牙一個市鎮。
* ，Apache軟件基金會嘅一個項目。
* 李龍馥，韓國男子團體Stray Kids嘅成員。
* Felix (細碟)，張敬軒唱碟。
Why Not?

《**Why Not?**》係香港歌手張敬軒出嘅第13張唱碟、第三張細碟；而呢張細碟原本預定係一張大碟，計劃喺2010年10月推出，但因張敬軒患肺炎影響錄音工作而要一再延期，最終喺2011年4月11號推出精選集《P.S. I Love You》；唱片公司將呢張細碟一推再推咁延期推出，最終喺2012年7月27號推出；同原定推出時間隔咗21個月，係張敬軒出道以嚟拖得最耐嘅唱碟。

## 曲目

## 參考
Dahlia II

《**Dahlia II**》係香港歌手張敬軒出嘅第二張翻唱專輯，喺2018年5月28號由英皇娛樂發行。全碟歌曲由黃偉文填詞，希望用呢隻翻唱專輯送畀畀過佢歌詞治癒嘅聽眾。

## 簡介
呢張唱碟喺香港唱片商會銷量榜攞到6個禮拜冠軍。國際唱片業協會（香港會）喺2019年5月9號香港搞嘅新聞發布會上宣佈《Dahlia II》喺一年內達到金唱片銷量。

## 曲目

## 參考
Pink Dahlia

《**Pink Dahlia**》係香港歌手張敬軒出嘅第十四張大碟，第一張翻唱專輯，亦係環球唱片幫張敬軒出嘅最後一張大碟。呢張專輯推出嗰陣佢同同環球唱片已經冇合約關係，只係做埋預定嘅唱片發行。

## 簡介
Pink Dahlia嘅意思係粉紅色嘅大理花。呢張專輯嘅概念嚟自美國40年代著名兇殺案「Black Dahlia」，曲目除《親密愛人》外，其他曲目都由九位天后親自由佢哋嘅歌曲中，揀一首畀佢唱。

## 曲目

## 唱片版本
香港：
*第一版（CD+DVD/長膠盒包裝/首批德國壓碟）（CD：10曲收錄 + DVD:《完全因你》、《值得》、《少女的祈禱》MV同製作特輯）
*第一版（CD+DVD/長膠盒包裝）
*再版（CD+DVD/長紙盒包裝）
*黑膠版（雙封面，首批限量1000隻編號版喺2013年以雙封面形式推出；2019年再以無編號版重新加印並推出）
*HQCD（HQCD+DVD/HQCD日本製作/限量2013隻）（HQCD：12曲收錄 + DVD:《完全因你》、《值得》、《少女的祈禱》MV同製作特輯）
*SACD（限量1000隻，另有無編號版）
*CD + DVD（簡約再生系列）
*Mastering Quality Sound（MQS） SD CARD
*SHM-SACD（限量500隻，頭399隻係編號版）

## MV

## 派台歌同成績
### 香港四台成績

## 專輯銷售表現
### 實體專輯排名

### 收費網站排名
#### 專輯

#### 單曲

## 參考
孤單公園

《**孤單公園**》係香港歌手張敬軒出嘅第二張細碟，喺2004年4月24號由環球唱片發行。

## 簡介
呢張細碟收錄咗4隻歌。

## 曲目

## 派台歌成績

## 參考
感情·生活

《**感情‧生活**》（）係香港歌手張敬軒出嘅第九張大碟、第四張粵語大碟，喺2009年4月9號由香港環球唱片推出，呢張唱碟被市面認為有80年代嘅味道。

## 簡介
專輯嘅第一派台歌係《曝光Dance Version》，但第一主打歌係《披星戴月》，而第二主打歌係《相對論》，張敬軒為呢張唱碟亦再次作咗一隻歌嘅曲──《故園花茶》。

另外，呢張專輯分限量特別版同普通版，限量特別版附送一個2GB嘅USB，內含《披星戴月》同《曝光Dance Version》嘅MV同佢嘅製作花絮。由於限量特別版只得一千張，所以唱碟一出版，限量特別版就由原本嘅港紙126蚊被炒賣到最平嘅195蚊到最貴嘅999蚊。

因為呢張專輯銷量幾好，環球唱片喺同年5月27號推出咗CD加DVD版本，DVD附有《曝光Dance Version》、《披星戴月》、《相對論（feat. 林子祥）》嘅MV，仲有佢同《相對論》作曲人林子祥對話嘅片。DVD同時又加入喺2月15號搞嘅《新城唱好張敬軒‧情軒一發音樂會》入面其中十首歌精華片段同林子祥對唱嘅《相對論》CD版本。

## 曲目

## 派台歌
#《曝光Dance Version》
#《披星戴月》
#《相對論》
#《無名指的光環》
#《故園花茶》

### 派台歌紀錄

## 唱片版本
* 限量特別CD版（連USB）
* 普通CD版
* CD+DVD第二版

## 參考
* 官方網頁
AM/PM

《**AM/PM**》係香港歌手張敬軒出嘅第四張個人專輯、第三張國語唱碟。喺2004年11月24號由香港環球唱片推出。其中收錄嘅《Blessing》嘅粵語版係黃霑生前最後一份填詞作品。

## 曲目
;內地版

;香港特別版

## 參考

## 連出去
*大碟曲目及封面
*官方網頁
My 1st Collection

《**My 1st Collection**》係香港歌手張敬軒出嘅第一張個人精選集。喺2007年12月28號由香港環球唱片推出，係2008年唯一一張經IFPI（香港會）確認達到本地雙白金銷量嘅唱片。

## 曲目

## 參考

## 連出去
*香港環球唱片《My 1st Collection》官方網頁
中華民國臨時約法

《**中華民國臨時約法**》又叫做**臨時約法**或者**民元約法**，係喺1912年中華民國成立之後，由當時喺南京嘅臨時參議院所制定嘅憲制性文件，實際上係中華民國嘅第一部憲法。中華民國成立之後，孫中山做臨時大總統兩個月後，迫於當時嘅形勢，同意辭職加埋推舉袁世凱做第二任臨時大總統，但係為咗限制袁世凱嘅權力，所以就制定咗《中華民國臨時約法》。《中華民國臨時約法》喺1912年3月8號喺臨時參議院通過，並喺3月11號公布實施，正式取代《中華民國臨時政府組織大綱》，喺袁世凱就任之後生效。但係喺1914年5月1號畀大總統袁世凱公布嘅《中華民國約法》取代，之後再喺1916年6月29號畀大總統黎元洪恢復番。
Nabla 算子

**Nabla 算子**，係向量微積分裏面嘅一個算子，符號係 \nabla。佢嘅定義係：

\nabla=\sum_{i=1}^n\vec e_i{\partial \over \partial x_i}=\left({\partial\over\partial x_1},\ldots,{\partial\over\partial x_n}\right)

譬如喺 \R^3 平面裏面：

\nabla=\mathbf{i}\frac{\partial}{\partial x}+\mathbf{j}\frac{\partial}{\partial y}+\mathbf{k}\frac{\partial}{\partial z}=\left(\frac{\partial}{\partial x},\frac{\partial}{\partial y},\frac{\partial}{\partial z}\right)

## 極坐標表示
## 圓柱坐標表示
## 球坐標表示
梯度

**梯度**（**gradient**）係向量微積分嘅一個概念，適用喺多變量純量場函數。一個多變量純量函數嘅梯度係一個多變量向量函數。梯度嘅意思係，對於投射喺一個座標平面嘅多變量純量函數，由佢喺每一個點嘅梯度可以知道當喺嗰一點嘅時候向邊一個方向行個函數值嘅上升率（可以講係斜率）最大，而梯度嘅數值就係講向嗰一個方向行嘅斜率。梯度通常寫做 \nabla f。

## 定義
梯度嘅定義要用到Nabla 算子嚟表示。對於一個多變量純量函數 f(x_1,...,x_n)，佢嘅梯度係：

\nabla f=\sum_{i=1}^n\vec e_i{\partial f \over \partial x_i}=(\frac{\partial f}{\partial x_1},...,\frac{\partial f}{\partial x_n})

譬如喺 \R^3 平面上，梯度係：

\nabla f=\mathbf{i}\frac{\partial f}{\partial x}+\mathbf{j}\frac{\partial f}{\partial y}+\mathbf{k}\frac{\partial f}{\partial z}=(\frac{\partial f}{\partial x},\frac{\partial f}{\partial y},\frac{\partial f}{\partial z})

## 梯度嘅視覺化
想搞清楚梯度嘅概念，去 https://www.youtube.com/watch?v=ThxMvNPMitE&t=226s 睇下。
乘風破浪的姐姐 (第一季)

《**乘風破浪的姐姐 第一季**》（）係中國芒果TV推出嘅一個真人騷電視綜藝節目，播出日期係2020年6月12號到9月4號，共12集。

## 節目陣容
### 製作團團隊

### 主持人

### 參賽者

## 主題曲
;《無價之姐》
*作曲：孫僑志
*作詞 / 主唱：李宇春

## 睇埋
*X-SISTER
*《無價之姐》

## 攷

## 拎
*乘風破浪的姐姐 - 豆瓣電影
資源為本觀點

**資源為本觀點**（參見）係策略管理上嘅一個觀點，主要用嚟分析公司嘅競爭優勢。最基本上，資源為本觀點嘅思考出發點在於一個明顯嘅事實－公司與公司之間喺手頭上有嘅資源並唔一樣：
*喺 RBV 分析上，「資源」可以包括一間公司有嘅資產、人力資源、資訊、知識以至組織結構－總之由間公司擁有、可以俾間公司攞嚟幫自己達到目的嘅嘢冚唪唥都可以算係資源。
*一間公司可以具有競爭優勢－指令到一間公司成功噉喺競爭當中打低同行嘅因素，而競爭優勢有**可持續**同**不可持續**之分，可持續性嘅競爭優勢係指對手難以複製嘅競爭優勢，所以能夠持續一段耐嘅時間。
*理論上，如果一個經濟體入面嘅公司喺資源上完全一致，或者資源能夠完全自由噉喺公司之間流動，可持續嘅競爭優勢唔會存在－一旦一間公司得到個競爭優勢，佢啲同行因為具有完全一樣嘅資訊同埋能力，所以能夠即刻複製個優勢，於是個經濟體話咁快就變返完全均一嘅狀態。
因為噉，可持續嘅競爭優勢必定源自一間公司有啲資源係佢同行冇嘅（稀缺），而噉亦都表示，喺一間公司嘅決策者喺分析要點樣得到競爭優勢嗰陣，第一樣要諗嘅就係**自己有嘅資源當中有邊一啲係同行冇嘅**以及**自己點樣防止呢啲資源流去同行嗰度**。
## 四大條件

根據 RBV，以下呢四大條件係可持續嘅競爭優勢嘅必要條件：
*件資源係有價值嘅，可以用嚟幫助創造經濟價值；
*件資源唔係個個都有嘅，而且一般認為，件資源愈罕有就愈好；
*件資源係難以複製嘅；
**有管理學者指出，啲資源難複製好多時都係因為間公司嘅歷史－例如係「同某間大公司嘅長期合作關係」呢樣嘢係難複製嘅資源，而且好多時源自兩間公司嘅歷史背景當中嘅事件；
**亦有學者指出，因果關係嘅複雜性亦可以係難複製嘅資源嘅來源，即係好多時間公司嘅架構複雜得滯－搞到啲同行（至少喺短時間內）難以搞清楚佢邊一件資源係最為佢帶嚟競爭優勢嗰件；
**除此之外，件資源本身嘅複雜性亦都可能搞到件資源難複製；
*件資源冇或者少替代品。

## 睇埋
*競爭優勢
*策略管理
*資源分配
## 註釋

## 引咗
新紮師兄

《**新紮師兄**》（）係香港無綫電視喺1984年播出嘅一套時裝電視劇，由梁朝偉、張曼玉、劉青雲、劉嘉玲同吳孟達主演，共40集。

## 演員
*梁朝偉 飾 張偉杰（杰佬）
*張曼玉 飾 謝穎芝
*劉青雲 飾 倪峰（Fit佬）
*劉嘉玲 飾 張嘉汶

## 睇埋
*《新紮師兄續集》
*《新紮師兄1988》

## 前後節目

## 參考

## 出面網頁
*新紮師兄- myTV SUPER
馬大

**馬大**，唐字，指：
* 馬來亞大學
** 馬來亞大學醫藥中心。減筆馬大醫藥中心。
* 馬大 (基督教)。基督教人物。
* 馬咁大隻。如牛高馬大。
* 無霸勾蜓。日本另外馬大頭。
* 馬皇后。朱元璋老婆，花名馬大腳。
至尊無賴

《**至尊無賴**》（）係2006年4月6號推出嘅一套香港電影，本片由鄭中基、傅穎、吳佩慈、林子聰、楊愛瑾同埋官恩娜領銜主演，導演陳嘉上、林超賢。

## 演員

## 電影插曲
*《死啦啲青春痘》（翻唱德國團體Boney M.喺1978年演唱嘅歌曲《Rasputin》）。

## 出面網頁
*
*
*
*
*
*}
是時候

《**是時候**》（）係星加坡歌手孫燕姿出嘅第十一張專輯。

## 曲目

## 音樂錄影帶

## 參考
無間斷播放

**無間斷播放**（）係一種音樂播放模式，佢可以通過呢一種方法將歌曲檔案分開作多個連續片段（Devide）或者係組合（Conbine）成一個完整嘅檔案，譬如演唱會大碟同埋電子舞曲都係咁。
YesAsia

**YesAsia**係一個響1997年12月成立嘅網上購物平台，佢主要專售各種音樂CD唱片、影碟、同各種電玩遊戲軟件，2006年開始販售亞洲時裝同埋護膚購物品牌**YesStyle**、**Asian Beauty Wholesale**（簡稱**ABW**）。

## 睇埋
*電訊盈科

## 參考

## 出面網頁
*YesAsia
*YesStyle
*Asian Beauty Wholesale
新曲+精選

**新曲+精選**，又叫**新曲加精選**，係唱碟類型，將嗰期推出嘅新歌連同之前出過嘅一啲熱門舊歌放落同一隻碟度，有啲會直接用「新曲+精選」命名，亦有啲會改過個名。
## 叫「新曲+精選」嘅唱碟

*新曲+精選 (周慧敏)
*真愛新曲+精選
Astro AOD

**Astro AOD**係馬來西亞Astro集團喺2007年7月16號成立嘅其中一個全天候24小時播出嘅電視頻道，以前就叫做**Astro on Demand劇集首映**。呢個頻道係香港電視廣播（國際）有限公司（TVBI）同馬來西亞Astro合作開辦，主力播出最新最熱門嘅香港無綫電視劇集（備有粵語 / 華語雙語廣播，而且兼具中文 / 馬來文字幕選項）。

2017年5月開始，「Astro on Demand劇集首映」正式改用「Astro AOD」名稱繼續服務。

## 劇集一覽 (完咗)
### 晚上8:30

### 晚上9:30

### 晚上10:30

### 電視節目表一覽

## 其他資料
呢個表列出咗未喺Astro AOD播出嘅無綫電視劇集。

## 商標

AOD Drama.png|Astro On Demand劇集首映
Astro AOD (s07).png|Astro on Demand商標（英文）


## 睇埋

*
*
*
*
*
*
*
*
*
*
*
*
*
*
*
*
*
*

## 出面網頁
*Astro AOD官方網站
*
*CH311 - Astro AOD HD311
國際健美總會

**國際健美總會**（；縮寫：**IFBB**）係一個國際性健美管理組織。

## 連出去
*國際健美總會網站
多謝

**多謝**，又叫**感謝**、**感恩**、**感激**，係指對第啲人畀自己嘅幫助畀正面嘅回應。

粵語入面表達謝意可以講「**多謝**」或者「**唔該**」，而兩個詞嘅用法有少少唔同：前者多數用響物質上嘅幫助；後者多數用響非物質上嘅幫助。

## 睇埋
*多謝咭
張敬軒×香港中樂團盛樂演唱會

《**張敬軒×香港中樂團盛樂演唱會**》，係香港男歌手張敬軒個人第八個大型演唱會，2020年11月22號至29號響紅館舉行。

## 簡要
呢次《張敬軒×香港中樂團盛樂演唱會》原本喺2019年11月22至25號搞，但基於交通情況同安全考量，張敬軒所屬嘅英皇娛樂喺11月15號出聲明宣佈2019年11月22至25號喺香港體育館搞嘅《張敬軒×香港中樂團盛樂演唱會》取消。2020年3月26號，張敬軒喺Instagram透露上年搞唔成嘅演唱會會喺嗰年同樣時間11月22至25號搞返。呢次演唱會亦係肺炎大爆發後第一個喺紅館搞嘅演唱會。

呢次演唱會係張敬軒同香港中樂團一齊演出嘅演唱會。

雖然響舉行嘅期間疫情嚴重，但呢次演唱會並冇延期，成為疫情爆發以嚟第一次演唱會。觀眾全程都戴口罩，唔可以食嘢同埋入座率少一半，令到現場只有6000人，比全場最高容納1.2萬人少咗二分之一。亦都因為咁，另外嗰六千人有安排到退票。

呢次音樂會最大特點係將好多歌都換成中樂，令到人有一種耳目一新嘅感覺。

## 曲目

## 攷

## 連出去
*張敬軒×香港中樂團盛樂演唱會音頻
港島南岸

**港島南岸**（），係香港大型發展項目，喺香港島南區黃竹坑香葉道11號，起喺港鐵黃竹坑站上蓋。項目由港鐵公司策劃，每期由唔同發展商興建，係一個結合住宅同商場嘅鐵路上蓋綜合發展計劃。項目前身係黃竹坑邨。

## 住宅部分
### 第一期：晉環
晉環（第一期項目）佔地約1.1公頃（約11.84萬方呎），可以起兩幢住宅大廈，提供大約800伙，樓面面積約57.7萬方呎，預計2022年落成。2017年2月28號，港鐵公佈路勁基建同平安不動產（中國平安子公司）資本合組嘅中資財團怡騰投資有限公司以補地價金額超過46.84億，每方呎約8,119蚊，分紅比例固定為35%攞到項目。港鐵同路勁基建用保密做理由，拒絕透露地價。到2020年11月中，發展商正式就呢個項目註冊「晉環」同「South Land」商標，為開售做預先準備。

### 第二期
第二期地盤面積約9.26萬方呎，鄰近香港仔南朗山道，喺第一期隔離。項目樓面約49.3萬方呎，可以起兩座25層同30層住宅樓宇，提供約600個住宅單位，估計2023年落成。

2017年11月頭收到37份意向書，截標時合共收到10份標書。2017年12月5號，港鐵公佈嘉里建設同信和置業各佔50%股權嘅合資公司High Crown Holdings Limited，以補地價約52.1億元，以項目可以起到樓面面積約49.3萬方呎計算，每方呎樓面補地價約10,576蚊，分紅比例固定係30%，成功投到港鐵黃竹坑站第二期發展項目，補地價約52.1億。

## 商場
商場命名做THE SOUTHSIDE，樓高5層佔地51萬平方呎，設有大約150間商戶，亦設有提供235個泊車位，預計2023年落成。場內設計會以高雅同大自然柔同色系做主調，商場入口設有1.4萬平方呎嘅公共休憩空間，而場內有唔少喺3,000平方呎嘅表演場地。港鐵計劃引入唔同類型嘅商戶，如娛樂同大型綜合超市等，並引入智能科技。

## 附近地方
*南朗山道熟食市場
*包玉剛游泳池
*新會商會陳白沙紀念中學
*新加坡國際學校（香港）
*安貧小姊妹會聖瑪利安老院
*香港警察學院
*One Island South
*黃竹坑遊樂場

## 參考

## 連出去
*港島南岸網頁
笑忘書

**笑忘書**可以係：
* 笑忘書 (專輯)，張敬軒喺2006年出嘅專輯
* 笑忘書 (小說)，米蘭·昆德拉嘅小說